text:
जोरहाट पुलिस अधीक्षक पी.के भुइयां आय सोम दिन कहलनि कि पंकज मिश्रा क' बटालियन कमांडर बी. बेहरा द्वारा दर्ज कराओल गेल प्राथमिकी केरआधार पर रोहरिया के सीआरपीएफ कैंप सँ गिरफ्तार कायल गेल अछि। भुइयां कहलनि कि पंकज केर खिलाफ आईटी अधिनियम केर विभिन्न धारा सभक तहत मामला दर्ज कायल गेल अछि।
प्राप्त खबैर केर मुताविक पुलिस द्वारा मिश्रा क' अदालत म' पेश करबाक बाद न्यायिक हिरासत म' भेजल गेल अछि। आरा के रहिवासी पंकज मिश्रा नहि सिर्फ मोदी आओर राजनाथ सिंह केर खिलाफ सोशल मीडिया पर आपत्तिजनक टिप्पणी केलनि, बल्कि सीआरपीएफ के शीर्ष अधिकारी सभ पर जवान सभसँ अप्पन निजी काज करेबाक सेहो आरोप लगौलनि।
सोशल मीडिया पर हुनकर पोस्ट वायरल भेलाक बाद पंकज क' निलंबित क' देल गेलनि। अपने क' बता दी सुकमा हमला के बाद स' पंकज लगातार अधिकारी आओर नेता सभक ऊपर सवाल उठबैत रहथिन।
अपने क' बता दी पंकज सोशल मिडिया पर अप्पन एक वीडियो पोस्ट केना रहथिन कि सुकमा हमला के बाद सीधा एक्शन लेबाक चाही। खून केर बदला खून होयबाक चाही। गृहमंत्री राजनाथ सिंह केर कार्यकाल म' सभसँ बेसी जवान मारल गेल छथि। संगहि पंकज मिश्रा अप्पन वीडियो म' शीर्ष अधिकारी सभ क' कहलनि कि हम सभ नरेंद्र मोदी जी क' वोट देना छलहुँ। मुदा अहाँ सभ हुनकर साख क' खराब क' रहल छी। अहाँ सभ हुनका सही जानकारी नहि दैत छी।
आगा ओ कहलनि कि राजनाथ जी अहाँकेँ जवान सभके श्रद्धांजलि देबाक बजाय हुनका सभक घर पहुंच परिवार के लोग सभसँ भेंट करबाक चाही। हुनकर ई वीडियो वायरल भ' गेल छल। जाहि वीडियो म' ओ सभ जवान स' अपील सेहो केना रहथिन कि सभ कियो आवाज उठाऊ नहि तेँ एक दिन सभ कियो मारल जायब।


c: text/html

text:
दरभंगा। महाराज लक्ष्मीश्वर सिंह मेमोरियल महाविद्यालय महाराज लक्ष्मीश्वर सिंह स्मारक व्याख्यानमाला शुरू करबाक निर्णय लेलक अछि। संगे एकरा अमलीजामा पहनेबाक दिशा मे चहलकदमी करैत 30 दिसंबर कए पहिल व्याख्यान आयोजित करबाक फैसला कएल गेल अछि। प्रधानाचार्य डा. अनिल कुमार मिश्र कहलथि जे पहिल व्याख्यान महाराज लक्ष्मीश्वर सिंह क व्यक्तित्व आ कृतित्व पर होएत। प्रो. सतीश कुमार सिंह क संयोजन मे आयोजित एहि कार्यक्रम मे पहिल व्याख्यान चर्चित समाजशास्त्री डा. हेतुकर झा देताह। दुपहरिया 12.30 बजे स महाविद्यालय परिसर मे होइवाला एहि व्याख्यानमाला क उद्घाटन ललित नारायण मिथिला विश्वविद्यालय क कुलपति डा. पद्माशा झा करतीह।
मुख्य पृष्ठ समाचार महाराज लक्ष्मीश्वर सिंह पर व्याख्यान 30 कए

robotstxt: allowed

filter: keep


text:
संगे किछ सुझाव हुवे तs सेहो आमंत्रित अच्छी।
समस्त लेखक गण सँ हमर निवेदन :-
(१) एहि जालवृत्त पर मैथिली भाषा के सिवा आन दोसर कुनु भाषा के उपयोग अपन पोस्ट मs जून करी।
(२) एहि जालवृत्त कs प्रचार - प्रसार के माध्यम नै बनबी। पिछला किछ महीना सs देख रहल छि जालवृत्त पर रचनात्मक आलेख, कथा - कविता के बदला किछ संस्था सँ जुरल पोस्ट बेसी आइब रहल अछि।
इ जालवृत्त कुनु संस्था के समर्थन नै करैत अछि। ताहि लेल ऊपर के दुनु गप पर ध्यान दैत आगू सs अपने सभ अपन रचना प्रकाशित करी से हमर आग्रह अछि।
अय सुचना के बादो यदि कुनु लेखक एहि तरहक पोस्ट प्रकाशित करता तें हुनका जालवृत्त पर सदा के लेल प्रतिबंधित कs देल जायत।
(इ अधिकार जालवृत्त के हित लेल, जालवृत्त व्यवस्थापक लग सुरक्षित अछि)


text:
आगा ओ कहला कि अप्पन कॉर्पोरेट सामाजिक उत्तरदायित्व के तहत वेदांता 4,000 'नंद घरक' निर्माण करत जे आंगनवाड़ि के स्थान लेत आर एहि में बेसी बिहार म' होयत। इ गप ओ बिहार चैंबर ऑफ कॉमर्स एंड इंडस्ट्रीज के 90वां सलाना उत्सव म' कहलनि। आगा ओ कहला कि बिहार म' प्रस्तावित खनिज प्रसंस्करण संयंत्र जस्ता, चांदी आर तांबा के लेल होयत जकर निर्माण केँ लागत 50 करोड़ सँ 500 करोड़ टक्का तक होयत।
आगा ओ नीतीश सरकार के औद्योगिक संवर्धन नीति-2016 के स्वागत करैत कहला कि राज्य केँ मौजूदा कानून-व्यवस्था राज्य म' निवेश करबाक लेल कुनु बाधा नै अछि आर भविष्य म' एहि क' आर मजबूत करि छुटपुट परेशानि सभ केँ दूर कायल जे सकैत अछि। अनिल अग्रवाल कहला कि राज्य म' एक विश्वस्तरीय विश्वविद्यालय खोलब हुनकर सपना अछि जे ओडिशा के वेदांता विश्वविद्यालय जोका होयत जकरा बिहार के ऑक्सफोर्ड के तौर पर जानल जायत।


text:
सरल चिकित्सा ( मैथिली)
लेखक- डॉ. बिनोदानन्द झा ‘विश्वबन्धु’
वर्ष: 2017
प्रकाशक- बिनोदानन्द रिसर्च सेंटर फॉर वैदिक एस्ट्रोलोजी तंत्र एण्ड आर्ट
सर्वाधिकार सुरक्षित
प्राप्ति स्थान-
1 आश्रम, हाउस न- 038/129
एस- पी- कोठी के पश्चिम, श्रीनगर हाता, पूर्णियाँ, बिहार
2 श्री पी के झा फ्लैट न0-02, तुलसी बिहार, प्लौट न0-55,
सेक्टर-19, खारधर, नवी मुम्बई-410210
3 श्री पी के झा
आफिसर्स फ्लैट न0-304, नेशनल इस्टिच्यूट ऑफ फैशन टेक्नोलोजी
पटना-800001
दूरभाष- 09931595506, 09869844756, 09473129595, 8877576842
पी पी बन्दना झा
Email: bnjha1936@yahoo.co.in, pkjhaji@yahoo.co.in, Pkjhaji@gmail.com
Web: www.brcindia.blogspot.co.in
सहयोग दान राशि- 100/
मुद्रक- वातायन मीडिया एण्ड पब्लिकेशन्स, प्रा. लि., फ्रेजर रोड पटना- 800001
फोन: 0612-2222920, मो- 9431040914
(मैथिलीमे तकनीकी विषय पर पुस्तक लेखनक क्षेत्र मे ई पुस्तक महत्त्वपूर्ण अछि। होम्योपैथी पद्धतिसँ चिकित्साविषयक ई पुस्तक मैथिली भाषा साहित्यक लेल लेखकक अनुपम योगदान अछि।)
लेखकक प्राक्कथन
हमरा होम्योपैथी दवाइपर विश्वास एकदम नइं छल। 1962मे कटिहारमे हमरा पेट खराब भ गेल तँ एलोपैथीमे क्लोरोस्टेप लेबा लजा रहल रही। श्री मिस्टरबाबूक संग छला। ओ होम्योपैथीक डाॅक्टर कत गेला ओ डाॅक्टर हमरा एक खुराक दवाइ आग्रह कऽ खुआ देलनि। ओ दवाइ रामबाण जेना काज केलक आर हमरा पेट ठीक भऽ गेल। होम्योपैथी पर विश्वास जमऽ लागल। हम ओकर पुस्तक खरीदल, पढाइ कऽ कऽ डिग्रीयो लेलहुँ दवाइ रखनाइ प्रारंभ कऽ देल।आर अपन परिवार तथा निजी लोकक होम्योपैथी सँ इलाजो करऽ लगलौ।
स्वयं माँ द्वारा मंत्र एवं आलामे रहस्य -1980 ई-क दशहरामे अष्टमीक राति छल। हम अपन स्त्रीक संग कामाख्या मन्दिरक पश्चिमी आलयमे एक कोठली भाड़ा पर लश्के साधनामे छलहुँ। हम जप कऽ रहल छलहुँॅ। लगभग 1 बाजे आँखि बन्द कऽ माॅ कामाख्याक ध्यानमे मग्न छलहुँ। हमर आँंिखक पलक अचानक बन्द भऽ गेल किन्तु चेतनाक अनुसार जागल अवस्था छलहुँ। हम स्वयं निर्धारित नहि कए सकैत छलहुँ जे हम सुतल छलहुँ, की जागल?
हम देखलियै जे कामाख्या माँक मुख्य मन्दिर सँ लाल वस्त्र धारण कएने एक महिला हमर दिस बढ़ि रहल छलीह, पहिल कोठली पार कए दोसर कोठलीमे पार कए आलयमे आवि गेलीह, फेर आलय सँ बाहर पश्चिमी गेट सँ पार कऽ हमर कोठलीमे सीढ़ी पर चढ़इ़त आवि गेलीह। हम निश्चय नहि कए पाबि रहल छलहुँ जे ई के थिकीह? हमर लग आवि कए हमरा एक मंत्रक जप करबाक आदेश देलनि आर एक आला हमर हाथमे द क जाहि रास्ता सँ आएल छलीह ओही रस्ते सँ धीरे-धीरे चलइत माँक मूर्तिवला रूपमे जा कए विलीन भ गेलीह। तुरन्त प्रेमा कंे जगौलियनि, उठा कऽ कलम मंगवा कऽ मंत्रके लिख लेलहुँ तकर बाद प्रेमा कें सविस्तर घटनाक जानकारी दऽ देलियनि। भिनसर उठि कऽ पहिने गुरुजीके सविस्तर कहलियनि, ओ प्रसन्न भए बजलाह स्वंय माँ अहाँके अष्टमीक रातिमे मंत्र देने छथि, भाग्यशाली छी, आब अहाँ कें कोनो गुरु वा अन्य मंत्रक आवश्यकता नइ अछि। तखन आलाक रहस्य हमरा लोकनि के अन्दाज नइ लागल।
तँ हम प्रेमा सँ कहलियनि जे जखन माँ आला देलनिहे तँ अहूमे कोनो रहस्य अवश्य छुपल होएतैक।
कामाख्या मन्दिरक आलयमे कुष्ठक रोगी बहुत भीख मंगैत छलैक। हम सब निश्चय कएलहुँ जे एहि भीखमंगा सबहक कुष्ठक ईलाज करी।
एक पंडाजीक कृपासँ एक कोठली क्लीनिक खोलवा लेऽ भेटि गेल। हम अशोक पेपर मिल के औफिसमे गौहाटीमे कार्य करैत छलहुँ, डेरा उजान बजारमे भेटल छल। तइयो प्रत्येक रविवारके कामाख्या मन्दिर आवि कऽ कुष्ठक रोगी सबके निःशुल्क ईलाज करैत छलहुँ। काफी यशो भेटल, कियैक नइ भेटिते? माँक जे आर्शिवाद संग छल।
दू वर्षक बाद अशोक पेपर मिल बन्द होएबाक कारणे हमरा लोकनि के दरमाहा भुगतान बन्द भऽ गेल। तखन स्मरण आएल जे माँ दू वर्ष पहिनहि अही दिन ले आला हाथमे देने छलीह। तखन आलाक रहस्य हमरा लोकनि के अन्दाज लागल। जोगीधोपा मे क्लीनिक खोलि होम्योपैथीक ईलाज कर लगलहुॅ। माँक महिमा अपरम्पार छनि। पहिने एक मुसलमान भाई एक गलीत कुष्ठक रोगी अनलनि जिनका बी- आर- पी- एल- लाईलाज घोषित कऽ नौकरीसँ सेहो निकालि चुकल छलैक, घरवला सेहो घरसँ निकालि देने छलैक। तीन महिनाक ईलाजसँ ओ भला चंगा भऽ गेल। नौकरी पर फेरसँ ओकरा हम पठा देलियै आर फलस्वरूप बी-आर- पी- एल- अस्पताल सँ हमरा चर्म रोगक रेफर्ड केश भेटऽ लागल। दोसर रोगी आसामी छल जकर पैर टीन सँ कटि गेल रहै, जहि सँ सम्पूर्ण शरीरमे सेप्टीक भऽ गेल रहै रक्त दूषित भऽ के शरीर मे पीव भरि गेल छलैक। ओकरा गौहाटी अस्पताल सँ भेलोर लऽ रेफर कैल गेल छलैक। जखनि तक पैसाक प्रबन्ध नइं भेल छलैक, ता तक ओकर स्त्रीक आग्रह पर हम किछु अपन दवाइ प्रारंभ कऽ देलियै। दवाइ रामबाण जेना काज देखौलकै आर ओकरा भेलोर जेबाक आवश्यकता नइं रहलै। तेसर रोगी एक बंगाली जनिका कान लग बड़का टा लोकुमा भ क कान के बन्द क देने छलनि। हम दवाइ देलियनि आर करीब 20 दिनक धीरे-धीरे छेद कऽ शल्य चिकित्सा दवाइये सँ भ गेलै। प्रारंभहि मे ई तीन जातिक लोक मुसलमान, आसामी आर बंगालीक सफलतापूर्वक ईलाज सँ हमरा पूरा नाम यश प्रतिष्ठा पैसा भेटय लागल। यावत धरि जोगीघोपा आसाम मे रहलहुं। दरमाहा तँ नइ भेटबाक अभाव अनुभव नै भेल ।
डॉ. बिनोदानन्द झा ‘विश्वबन्धु’


text:
पटना। 06 नवम्बर। कैल्हि रवि दिन पटना गंगा नदि मे फेर भेल एक बड़का हादसा भेल। राजधानी सँ सटल फतुहा स्थित मस्ताना घाट पर ई हादसा भेल अछि। एहि हादसा मे गंगा नदी मे डूबला सँ 9 लोगक मरबाक खबैर अछि, जखन की दू गोटा एखनहुँ लापता बताओल जे रहल अछि।
प्राप्त खबैर केर मुताविक कार्तिक पूर्णिमा खत्म होयबाक बाद लोग पिकनिक मनबे मस्ताना घाट पहुंचल छथि। एहिठाम किछु गोटा गंगा मे नहबे उतरलनि। बताओल जे रहल अछि कि नहेबाक क्रम मे 11 गोटा बालू निकालबाक कारण बनल खधैर म' एक संग चल गेलथि आओर सभ कियो ओहि मे डूबी गेलथि। जहिंमे एखन धरी 9 गोटाक शव क' बाहर निकालल जे चुकल अछि। ओतहि दू गोटाक तलाश एखनहुँ जारी अछि। शव मे एक महिला आओर आठ बच्चा शामिल अछि।
मौके पर फतुहा थानाध्यक्ष नसीम अहमद के संग राहत दल मौजूद अछि। गौरतलब अछि कि हर भरखक भांति एहियो बरख कार्तिक पूर्णिमा खत्म भेला पर लोग सभ गंगा मे नहा पूजा पाठ करैत अछि आ फेर ओहिठा भोजन करैत अछि। ई एहिठामक बहुत पुरान परंपरा अछि। कैल्हि केर घटना में सभ मृतक फतुहा के नोहटा निवासी शंकर यादव केर पत्नी आओर हुनकर छोट भाई बिहारी यादव केँ बच्चा बताओल जे रहल अछि। पटना के डीएम संजय कुमार अग्रवाल कहलनि कि सभ मरै बला के परिजन सभके चारि - चारि लाख टाका मुआवजा देल जायत।


text:
काल्हि धरि जे अप्पन छल आइ ओ बिरान भ गेल । जीनगीक सभटा सपना सपने बनि रहि गेल । । छल जीनगी अहिंक लेल किया बिरान बनि गेल । खुशी सभटा अहि छलौ किया नयन नोर भरि गेल ।। बिश्वासक अटुट ताग आइ किये टुटि गेल । आँखिक दिव्य ज्योति … more
ये मेरे दोस्त मेरे खामोसी को मेरी कमजोरी मत सम्झना! अवाज तो मै पहले भी उठा सकता था तेरी बुरी कर्तुतो पे!! ये मत सम्झना कि हम तेरी इन कर्तुतो से परिचित नही थे!!! लेकिन मैने तुम्हे अपना समझ के गल्ती पे गल्ती करता रहा!! और आज जब हमे यह … more
आजादीक खातिर जे जानक आहुति द गेल छातिमे गोली वरण करैत जे हँसैत रहि गेल सदति ओ मुक्ति, मुक्ति रट लगवैत रहि गेल न्याय, समानता आ सुशासन खोजैत रहि गेल हे हौ भाइ तोही कह, एखन कत छै ओ सहिद ? मातृभूमीक कसम खा, ओ सदति लडैत रहि गेल गुजगुज … more
बंद करू, एक दोसर के, प्रताड़ित करव, अपन अहँकार स, एक दोसर के झरकैब, याद राखु, अंततः अहाँ, स्वयं के दुखी करैत छी, कोणठा मेंनुका-नुका कनै छी, मरल मूस के कतवो झापव, दुर्गध घेरवे टा करत, ओही स्मृति पर नै इतराउ, जे अहाँ क खुशी के ग्रसने अई, “बिसरू” … more


text:
प्राप्त जानकारी केर मुताबिक, ऐहिक लेल एक समिति केर गठन सेहो कायल जे चुकल अछि, जाहिमे केंद्रीय सूचना आओर प्रसारण मंत्री संरक्षक (पैट्रोन) छथि। विभाग केँ सचिव अध्यक्ष, प्रधान महानिदेशक (M&C), एएस एंड एएफ (AS&FA), संयुक्त सचिव (पी), सदस्य छथि। सूचना एवं प्रसारण मंत्रालय के उप सचिव/निदेशक सदस्य संयोजक छथि। ई समिति पीड़ित पत्रकार अथवा हुनकर परिजन केर आवेदन पर विचार करत।
ओनाकि इसमे केंद्र अथवा राज्य सरकार सँ अधिस्वीकृत (एक्रीडेटेड) पत्रकार होयबाक कोनो बंधन नहि अछि, मुदा ई स्कीम पत्रकार सभसँ सम्बंधित 1955 के एक अधिनियम [Working Journalists and other Newspaper Employes (Condition of service) And Miscellaneous Provision Act 1955] केर तहत पत्रकार केर श्रेणी मे आबई बला देशक सभ पत्रकारक लेल लागू कायल गेल अछि।
ऐहिक अलावा टीवी आओर वेब जर्नलिज्म केर माध्यम सँ सेवा देबै बला सभके सेहो एहि योजना केर लाभ देल जायत। संगहि समाचार पत्र सभक संपादक सँ ल'के उपसंपादक, रिपोर्टर, फोटोग्राफर, कैमरामैन, फोटो जर्नालिस्ट केर अलावा फ्रीलान्स जर्नालिस्ट, अंशकालिक संवाददाता आओर हुनकर आश्रित सभके ऐहिक दायरा मे राखल गेल अछि। ऐहिक लेल पांच बरख पत्रकारक रूप मे सेवा मे होयब अनिवार्य अछि। एहि स्कीम केर तहत इयो बताओल गेल अछि कि एक सँ पांच लाख केर सहायता कुन परिस्थिति सभमे पीड़ित पत्रकार अथवा हुनकर परिजन सभकेँ देल जायत।


text:
दशहरा यानि विजयादशमी केर आध्यात्मिक आ व्यवहारिक महत्ताः शक्ति उपासनाक ९ विशेष दिवस
आलेख
– प्रवीण नारायण चौधरी
शारदीय नवरात्रक पावन बेला आबि गेल। सम्पूर्ण वर्ष केर ओ खास १०-दिवस आबि गेल। आइ सँ अगस्त्य तर्पणक संग कुल १५ दिवस धरि पितृ-तर्पण हेतु खास ‘श्राद्ध पक्ष’ केर शुरू भेल। तदोपरान्त कलशस्थापनाक संग दशहरा पूजा आरम्भ भऽ जायत। नवदुर्गाक चर्चा निम्न श्लोक मे पूर्ण अछिः
प्रथमं शैलपुत्री च द्वितीयं ब्रह्मचारिणी।
तृतीयं चन्द्रघण्टेति कूष्माण्डेति चतुर्थकम्॥
पंचमं स्कन्दमातेति षष्ठं कात्यायनीति च।
सप्तमं कालरात्रीति महागौरीति चाष्टमम्॥
नवमं सिद्धिदात्री च नवदुर्गा: प्रकीर्तिता:।
उक्तान्येतानि नामानि ब्रह्मणैव महात्मना:॥
शैलपुत्री, ब्रह्मचारिणी, चन्द्रघण्टा, कुष्माण्डा, स्कन्दमाता, कात्यायनी, कालरात्री, महागौरी, सिद्धिदात्री – ई नौ रूप महादुर्गाक थिकन्हि। हरेक रूप केर अपन विशेषता छैक। आजुक लेख मे सब देवीक स्वरूप आ वैशिष्ट्य पर चर्चा नहि करब, एकरा लेल अलग सँ लिखबाक जरुरत अछि। संछेप मे, ९ दिवस अर्थात ९ तिथि (कहियो-कभार २ तिथि १ दिन मे पड़बाक ज्योतिषीय गणना सँ संभव होएछ) – समय तक चलयवला शक्ति उपासनाक खास महत्व केर चर्चा एहि लेख मे प्रस्तुत कय रहल छी।
ऐतिहासिक सन्दर्भ
नवरात्राक प्रचलन मर्यादा पुरुषोत्तम राम द्वारा लंका पर चढाई करबाक समय सँ जुड़ल देखाएछ। दसानन रावण द्वारा राम-भार्या मैथिली (सीता) केर अपहरण कय अशोक वाटिका मे कैदीक रूप मे रखबाक प्रकरण सँ हम सब परिचित छीहे। श्रीरामदूत हनुमान द्वारा ई पता कय लेलाक बाद जे रावणक लंकाक अशोक वाटिका मे जानकीजी केँ राक्षसी सभक पहरा मे कैद राखल गेल छन्हि, पुरुषोत्तम राम बानरराजा सुग्रीव ओ जाम्बवंत संग बानर आ भालूक सेना सहित लंका पर चढाई कएलनि। एहि युद्ध मे विजय हासिल करबाक लेल श्रीराम द्वारा दुर्गा देवीक उपरोक्त ९ स्वरूप केर विशेष पूजा-अर्चना कएल गेल। तदोपरान्त देवी प्रसन्न भऽ श्रीराम केँ विजयी बनबाक आशीर्वाद प्रदान केलनि। दसम् दिन ओ विजय यात्रा करैत रावण केँ बध कएलाह, ओकर सम्पूर्ण राक्षसी सेना आ सखा-सन्तान केँ समाप्त कएलनि। तदोपरान्त सीता केँ अपहरण मुक्त करैत पुनः अपन राज्य अयोध्या लेल प्रस्थान कएलनि। एहि तरहें एहि पाबनिक नाम ‘विजयादशमी’ पड़ि गेल। हिन्दू धर्म मे विश्वास रखनिहार धर्मावलम्बी लेल यैह परम्परा आइ धरि अत्यन्त हर्ष, उल्लास, उत्साह आ सम्पूर्ण कष्ट, संकट, पीड़ा, आदिक क्षय करयवला अत्यन्त विशिष्ट पाबनिक रूप मे स्थापित भऽ गेल।
मिथिलावासी लेल दुर्गा पूजाक विशेषता
उपरोक्त ऐतिहासिक सन्दर्भ सँ स्पष्टे अछि जे श्रीराम द्वारा रावण समान अहंकारी-शक्तिशाली राक्षस पर विजय हासिल कय ‘मैथिली’ अर्थात् ‘सीता’ केँ अपहरण मुक्त कएल गेल। सीता मिथिलाक राजा जनक सिरध्वज केर सुपुत्री छलीह। अयोध्या नरेश दशरथ पुत्र श्रीराम संग धनुष-यज्ञ केर स्वयंवर शर्त केँ पूरा करबाक यानि धनुष भंग कएनिहार सुयोग्य वर सिद्ध होयबाक कारण सीता संग विवाह भेलनि। विवाहोपरान्त सीता संग अयोध्या जाएत देरी राजा दशरथ श्रीराम केँ युवराज बनेबाक घोषणा कएलनि। मुदा समस्त देवलोक, ऋषिलोक, मर्त्यलोक मे रावणक अहंकारी उपद्रव-अत्याचार सँ परेशान देवता, ऋषि, संत, ब्राह्मण एवम् समस्त मानव प्रजा एहि घोषणा सँ चिन्ता करय लागल जे ब्रह्माक वरदान सँ सबल राक्षस राजा रावण सँ छुटकारा कोना भेटत। एवम् प्रकारेन देवता लोकनिक आह्वान पर सरस्वतीक विशेष माया सँ श्रीरामक सतमाय कैकेयी अपन पुत्र भरत केँ राजगद्दी सौंपबाक प्रेरणा पाबि कुपित भेलीह आर राम केँ १४ वर्षक वनवास पिता दशरथ सँ वचनबद्धताक कारण दियौली। एहि तरहें श्रीराम केर असली लीला आरम्भ भेल, जाहि मे हुनक अर्धांगिनी सीता सेहो संग देलीह – ओहो रामक संगे वनगमन कएलीह। ई प्रकरण सौंसे मिथिला लेल सेहो बहुत विस्मयकारी भेल छल। परञ्च विधक विधान केँ के टालि सकैत छल – आखिरकार रावण बध जे हेबाक छलैक। वनवासक क्रम मे सीताक अपहरण कय रावण लंका मे बन्दी बनबैत अछि आर फेर श्रीराम लंका पर चढाई करैत छथि। ताहि क्रम मे दुर्गा पूजाक नौ रात्रिक चर्चा ऊपर कएले गेल अछि। अन्त मे विजयी बनि सीताक संग राम अयोध्या वापसी करैत पुनः राजगद्दी हासिल कय ‘राम-राज्य’ करैत प्रजा केँ सुखी करैत छथि। अतः मिथिलावासी लेल ई सब प्रकरण बहुत खास होएत अछि।


text:
उल्लेखनीय अछि कि बरख 2001 म' पूर्व पर्यटन एवं कला संस्कृति मंत्री अशोक सिंह केर प्रयास सँ स्थापित कारु खिरहिर संग्रहालय स्थापित कायल गेल छल। जाहि क' देखबाक लेल दूर- दूर सँ लोग कोसी क्षेत्र के पुरातात्विक व ऐतिहासिक अवशेष क' देखा आबैत छल। बरख 2005 म' एहि संग्रहालय सँ भगवान बुद्ध केँ बेशकीमती मूर्ति चोरी चोरी भ' गेल छल। तहिये सँ संग्रहालय क' बंद क' देल गेल छल।
अपने क बता दी आय धरी प्रशासन चोरी भेल भगवान बुद्ध केर मूर्ति क' बरामद करबा म' विफल अछि, मुदा संग्रहालय बंद रहब लोग सभ क' खगैत छलैन्ह। एहि बीच पुरातत्व निदेशालय द्वारा पुन: संग्रहालय क' खोलाबक अनुमति सँ सभक बिच खुशीक माहौल अछि। संग्रहालयाध्यक्ष कहल कि अगर सबकुछ ठीेक- ठाक रहल तेँ संग्रहालय नियमित खुजल रहत। एहि मौक़ा पर रक्तकाली मंदिर प्रबंध समिति केँ व्यवस्थापक कुमार हीरा प्रभाकर, सदस्य राजेश्वर यादव, भगवान झा समेत बहुत रास लोग उपस्थित छलाह।


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Monday, August 30, 2010
'विदेह' ६४ म अंक १५ अगस्त २०१० (वर्ष ३ मास ३२ अंक ६४)-PART II
धीरेन्द्र प्रेमर्षि
मधुश्रावणी : मिथिलाक पारम्परिक हनिमून
भूगोलसँ विलुप्त भऽ चुकल मिथिला जँ एखनोधरि अस्तित्वमे अछि तँ एकरा पाछाँ एक्कहिटा कारण छैक— एहिठामक लोकवेदमे रहल बौद्धिक ऊर्जा आ मैथिल संस्कृतिमे रहल विलक्षणता एवं वैज्ञानिकता। मिथिलामे जीवनक विविध रोमाञ्चक घड़ि एवं महत्त्वपूर्ण क्रियाकलापकेँ सांस्कृतिक आवरण ओढ़ाकऽ धार्मिकता एवं सामाजिकतासँ आवद्ध कएल गेल छैक। लोकव्यवहारमे प्रचलित क्रियाकलापसभसँ मात्र सेहो ई स्पष्ट भऽ जाइत अछि जे एकर गर्भमे एखनो बहुतो बहुमूल्य रत्न नुकाएल छैक। एहीसभ कारणे एखनोधरि मैथिल संस्कृति जीवन्त अछि आ मिथिला अस्तित्वमे अछि। आजुक सन्दर्भमे तँ इहो कहब अतिशयोक्ति नहि बुझाइत अछि जे नेपालमे मिथिले एकटा एहन सांस्कृतिक सम्पदा अछि, जकर आङुर धऽकऽ मधेश नामक राजनीतिक क्षेत्र डेगाडेगी दऽ रहल अछि। भारतदिस सेहो कमसँ कम बिहारक जँ बात कएल जाए तँ ओहि७म मिथिला छोडि आन कोनो उल्लेख्य सांस्कृतिक सम्पदाक सर्वथा अभावे देखल जाइत अछि।
आइकाल्हि मात्र धार्मिकता आ परम्परागत संस्कारक रूपमे अधिकांश पावनि–तिहार वा सांस्कृतिक कर्म सीमित होइत गेल पाओल जाइत अछि। मुदा मिथिलाक पावनि–तिहारसभकेँ जँ सूक्ष्मतापूर्वक देखल जाए तँ एहिसभक पाछाँ कोनो ने कोनो उद्देश्य निहित रहल स्पष्ट देखबामे आबि जाइत छैक। एकरासभकेँ आओर बेकछाकऽ देखलापर आजुक समयमे सेहो ई पावनि–तिहार ओतबए सान्दर्भिक आ उपयोगी बुझाइत छैक। साओन मासमे मिथिलाक किछु जातिमे नवविवाहित दम्पतिसभक लेल आयोजन होबऽ वला मधुश्रावणी पावनिकेँ सेहो एही रूपमे लेल जा सकैत अछि। मधुश्रावणी विशेषतः नवविवाहिता स्त्रीसभक लेल आयोजित भेनिहार एकटा एहन धार्मिक अनुष्ठान छियैक, जाहिमे ओसभ धार्मिक रूपेँ तँ विषहरा आ महादेव–पार्वतीक पूजा करैत छथि, मुदा एकर गहिराइमे जा देखलापर स्पष्ट भऽ जाइत अछि जे मधुश्रावणी मिथिलामे मनाओल जाएवला एकटा परम्परागत प्रकृतिक ‘मधुचन्द्रिका’ अर्थात ‘हनिमून’ छियैक। मधुश्रावणी मिथिलाक ब्राह्मण, कायस्थ, देव, स्वर्णकार आदि जातिमे विशेष रूपसँ मनाओल जाइत अछि।
आधुनिक यौनशास्त्रीलोकनि हनिमूनकेँ वैवाहिक सम्बन्ध सुदृढीकरणक प्रमुख आधार मानैत छथि। तत्कालीन मैथिल विद्वानसभक सेहो एहि पावनिक परम्परा आरम्भ करैत काल इएह मानसिकता रहल होएतनि। प्रायः इएह कारण भऽ सकैत अछि जे मिथिला क्षेत्रमे परम्परागत रूपेँ मधुश्रावणी मनाओल जाएवला ब्राह्मण, कायस्थ, देव आदि जातिमे वैवाहिक सम्बन्ध–विच्छेदक घटना अपेक्षाकृत कम देखबामे अबैत अछि। जाहिरसन बात अछि— जेँ विवाहक बन्धन सक्कत रहैत छैक, तेँ एहिमे आगाँ चलिकऽ दुर्घटना कम होइत छैक। लोक–लाजक भय वा स्त्री जातिक लेल डेग–डेगपर लगाओल जाएवला वर्जना मात्र जँ ‘जबर्दस्ती दाम्पत्यक गाड़ी’ घिचबाक कारण रहितैक तँ मिथिलाक आनो जातिमे वैवाहिक सम्बन्ध ओतबए सुदृढ रहितैक, जतेक मधुश्रावणी मनौनिहार जातिमे।
तहिया एखनजकाँ ‘हनिमून’ क लेल बाहर जएबाक अवस्था नहि छलैक। भऽ सकैत छैक जे यातायातक असुविधा एकर प्रमुख कारण रहल हो। मुदा नवविवाहित दम्पतिकेँ किछु उत्फुल्लता, किछु उन्मुक्तता भेटबाक चाही— एहि बातक निष्कर्ष तत्कालीन विद्वानलोकनि निकालने होएताह। एकरा लेल ओलोकनि कामोद्दीपनक दृष्टिएँ सर्वाधिक महत्त्वपूर्ण मानल जाएवला बरसाती महिना साओनक चयन कएने होएताह। धार्मिकताक सङ्ग आबद्ध कऽ एकरा व्यापकता देल गेल होएतैक। साओनक मधुरताक आभास करएबाक सन्दर्भमे तथा यौन–सम्बन्ध सुदृढीकरणक दृष्टिएँ आवश्यक तत्त्वसभ समाहित कऽ एकरा एकटा परम्परा बना देल गेल होएतैक। एहि नान्हिटा लेखमे वैज्ञानिक दृष्टिएँ मैथिल संस्कृतिमे पाओल जाएवला सम्पूर्ण सार्थक पक्षसभक विस्तृत चर्चा करब सम्भव नहि अछि। मुदा एतबा अवश्य कहल जा सकैत अछि जे मैथिलीक अधिकांश संस्कार, आचार–विचार एवं व्यवहारमे डेग–डेगपर वैज्ञानिक आधारसभक प्रचुरता पाओल जाइत अछि।
यौनविज्ञानक दृष्टिएँ जँ देखल जाए तँ मधुश्रावणी पावनिक अत्यन्त विशिष्ट महत्त्व अछि। सामान्यतया ई पावनि मनाओल जाएवला जातिसभमे विवाहक बाद लड़का सासुरमे रहैत अछि। परम्पराक जँ बात करी तँ चारि दिनक बाद ओकरासभक ‘चतुर्थी’ अर्थात प्रथम मिलन होइत छैक। एहि चारि दिनधरि वर–कनियाँ दुनूकेँ नोन नहि खाए देल जाइत छैक। चारिम दिन भोजनमे माछ–मासुसन सुरुचिकर एवं तामसी खाद्यवस्तु समाविष्ट रहैत छैक, जे कामोद्दीपनक दृष्टिएँ सेहो विशेष महत्त्व रखैत अछि। एहिठाम संस्कृतिक अन्तर्वस्तुक रूपमे नुकाएल मनोविज्ञान दऽ विचार कएल जा सकैत अछि। वस्तुतः ई चारि दिन वर–कनियाँक रूपमे दू अपरिचित प्राणीकेँ भावनात्मक रूपेँ लग अएबाक लेल देल गेल विशेष अवसर छियैक। कारण, यौनशास्त्रीलोकनिक कहब छनि जे जाधरि स्त्री–पुरुष दुनू भावनात्मक रूपेँ निकट नहि होएत, ताधरि सफल यौन–सम्बन्धक स्थापना नहि भऽ सकैत छैक। समाजमे जहिया प्रेम–विवाहक सम्भावना नहिजकाँ छलैक, तहिया एही भावनात्मक निकटताक लेल ई चारि दिन देल जाइत छलैक। जँ एना नहि रहितैक तँ सामान्यतया आन जातिमे विवाहक प्रातेभने मनाओल जाएवला सुहाग–रातिक लेल ब्राह्मण–कायस्थ–देव आदि जाति किएक चारि दिनधरि उपास रखितथि! शिक्षा–दीक्षाक मामलामे तत्कालीन समयक सर्वाधिक अग्रणी मानल जाएवला एहि जातिसभमे कोनो रूढ़िक कारणे तँ एहन बात नहिएँटा भऽ सकैत छलैक! अस्तु।
विवाहसँ चतुर्थीधरि भावनात्मक रूपेँ लग अएबाक लेल चारि दिनक समय तँ देल जाइत छैक। मुदा अवस्थाजन्य कारणकेँ देखैत एकटा खतरा बनले रहैत छैक। खतरा ई जे आगि आ खढ़क बीच निकटता भेलापर धधरा ने पजरि जाए वा कही युवा मोन बहकि ने जाए! तकरे सावधानीस्वरूप ओकरासभकेँ नोन नहि खाए देल जाइत छैक। नोन नहि खाएल अवस्थामे ओहुना लोक शारीरिक आ मानसिक रूपेँ शिथिल भऽ जाइत अछि। निश्चित रूपेँ अनोनाक अभीष्ट इएहटा भऽ सकैत छैक जे नवविवाहित वर–कनियाँमे आवश्यक तैयारीसँ पूर्वहिँ काम–भावना नहि भड़कि जाइक। चारिम दिनक मधुर–मिलनक लेल फेर नोनक सङ्ग–सङ्ग भोजनमे सेहो विशेष रूपसँ नीक–निकुतक ओरिआओन कएल जाइत छैक। ई भोजन सामग्री शारीरिक रूपसँ वर–कनियाँकेँ तैयार करैत छैक। जखन कि मानसिक रूपेँ उद्वेलित करबाक काज करैत रहैत छैक— साँझ–कोवर आदि गीतमे व्यक्त भेनिहार प्रेम–प्रसङ्ग। समग्र रूपमे बढ़ैत मानसिक–शारीरिक उद्वेलनक भावमे चुहलवाजीक छौँक लगएबाक काज करैत छैक— डहकनक झँसगर पाँतिसभ।
एहि तरहेँ चतुर्थीमे भावनात्मक रूपेँ शारीरिक सम्बन्धकेँ सुदृढ बनएबाक प्रयत्न कएल जाइत छैक। एहिठाम फेर जँ परम्पराक गप्प करी तँ ई देखल जाइत अछि जे पहिने एहि जातिसभमे विवाहक बाद सासुरसँ विदाह भऽकऽ अएलाक बाद वर एक्कहिबेर मधुश्रावणीएमे पुनः सासुर जाइत छल। तेँ विश्वास कएल जा सकैत अछि जे कनियाँ–वरक एहि दोसर मिलनकेँ पुनः शारीरिक सम्बन्धक प्रगाढ़तासँ भावनात्मक सम्बन्ध सुदृढ करबाक सांस्कारिक संयन्त्रक रूपमे विकसित कएल गेल हो।
एहि पावनिमे नवविवाहिता तेरहसँ लऽ पन्द्रह दिनधरि विषहरा आ गौरीक पूजा करैत छथि। एहि पूजाक लेल फूल लोढ़ऽ ओ स्वयं गेल करैत छथि आ सङ्गमे रहैत छनि हुनक सखी–बहिनपासभ। फूल लोढ़ब मूलतः बहाना होइत अछि। असली काज रहैत छैक घुमफिर आ गप्पसप्प। जखने कोनो नवविवाहिता अपन सखी–बहिनपासभक सङ्ग घुमफिर करऽ कतहु जाएत तँ ओकरासभक बीच गप्पक विषय की भऽ सकैत अछि, से सहजहिँ अनुमान लगाओल जा सकैत अछि। निश्चित रूपेँ गप्पक विषय ओकर पति, ओकरासमभक अनुभव आदि–इत्यादि रहैत होएतैक। ई बातचीत यौन–भावनाकेँ तीव्र करबामे आ यौनसम्बन्धी विविध जिज्ञासासभक समाधानमे सेहो सहायक होइत छैक। बादमे पूजा–कालमे वर–कनियाँ दुनूकेँ संगहि राखिकऽ शिव–पार्वतीक विभिन्न प्रसङ्गक बखान करैत यौनसम्बन्धी खिस्सासभ प्रतीकात्मक रूपेँ सुनाओल जाइत छैक। दुनू युवा–मनकेँ प्रेम आ काम–भावना बढ़एबामे ई खिस्सासभ उपयोगी भेल करैत छैक। एकरा बाद फेर विवाह–कालमे बनल कोहबर तँ वर–कनियाँ लेल अजबारले रहैत छैक। आ, ई क्रम निरन्तर तेरहसँ लऽ पन्द्रह दिनधरि चलैत रहैत छैक। निश्चित छैक जे एतबा अवधिमे वर–कनियाँ एक–दोसराक सङ्ग शारीरिक आ मानसिक दुनू दृष्टिएँ बेस लग आबि जाइत छैक, जे कि आजुक आधुनिक वैज्ञानिक समाजक हनिमून आ तत्कालीन परम्परागत मैथिल समाजक मधुश्रावणीक अभीष्ट सेहो छियैक।
मिथिलाक संस्कृतिमे यौनकेँ बड़ बेसी महत्त्व देल गेल छैक। मुदा कतेको लोक एकरा धर्मक ससरफानीमे तेना ने गछाड़िकऽ राखि देने छथिन जे आमलोक आगाँ–पाछाँ किछु सोचिए नहि सकैत अछि। तेँ जखन ई कहल जाइत अछि जे मधुश्रावणी यौनविज्ञानक अभिमञ्चनसम्बन्धी पावनि अछि तँ कतेको मैथिल महामनासभ बमकि उठैत छथि। किएक तँ ओ एहिमे महादेव–पार्वतीसँ बेसी किछु देखिए नहि सकैत छथि। मधुश्रावणीमे पूजित विषहरा (नाग) दू रूपेँ महत्त्व रखैत छथि। साहित्य वा ललितकलामे जे प्रतीकसभ प्रयोग कएल जाइत अछि, ताहिमे माछकेँ स्त्री जननेन्द्रिय, साँपकेँ पुरुष जननेन्द्रिय, काछुकेँ सम्भोग, बाँसकेँ वंश आदि मानल जाइत अछि। नवविवाहिता प्रतीकात्मक रूपेँ विषहराक पूजा करैत पुरुष जननेन्द्रियक महत्त्व बूझैत छथि। दोसरदिस प्रकृति संरक्षणक लेल सेहो साँप महत्त्वपूर्ण अछि। तेँ भलहि ओ विषधर अछि, मुदा ओकर संरक्षण होएबाक चाही, से सन्देश एहिसँ जाइत अछि।
मधुश्रावणीक खिस्सामे सेहो तेहने बातसभ बेसी अबैत छैक। जेना विषहराक जन्मेक सम्बन्धमे उल्लेख अछि— ‘एकबेर महादेव आ पार्वती जलक्रिडा करैत सम्भोग कऽ रहल छलाह। तेहनेमे महादेवक वीर्य स्खलन भऽ गेलनि। ओहिसँ विषहराक जन्म भेल।’ तहिना गौरीकेँ छिनारि बनएबाक प्रसङ्ग सेहो मधुश्रावणीक खिस्सामे आएल अछि। किछु फकड़ामे सेहो एहि तरहक बातसभ आएल अछि। जेना बैरसी आ युवतीबीचक संवादमे कहल गेल अछि— ‘ऊँचे आरि ऊँचे धूर ऊँचे त खरिहान रे, ताहूसँ जे ऊँच देखल गौरीके भथियान रे।’ एही तरहेँ गौरीक ‘आङ’, गौरीक स्तन आदिक वर्णन सेहो बड़ रसगर अन्दाजमे कएल गेल अछि। मैथिल संस्कृतिमे यौनकेँ कतेक महत्त्व देल गेल छैक, तकर अनुमान अहिबक फड़ नामक पकवानक रूप–रंग आ नामसँ सेहो स्पष्ट भऽ जाइत अछि। तेँ निःशङ्क भऽकऽ कहि सकैत छी जे मधुश्रावणी यौनभावना आ यौनशिक्षाक महापर्व छियैक। साओन मासमे पड़लासँ ई अपन सार्थकताकेँ आओर बेसी पुष्टि करैत अछि। कारण हम एकटा एहन जोड़ीकेँ जनैत छी जे विवाहक डेढ़ दशक गुजरि गेलाक बादो जखन वर्षा होबऽ लगैत छैक तँ कलेजमे पढौनाइ छोड़िकऽ दौड़ल–दौड़ल डेरा पहुँचि जाइत छथि। एहिमे ओहि मित्र दम्पतिसँ बेसी कारगर साओनक मादकता करैत छैक। आखिर एकरे ने मैथिल संस्कृति सहेजने अछि।
आइकाल्हि मात्र सतही दृष्टिएँ देखनिहार किछु तथाकथित महिला अधिकारवादीसभ मधुश्रावणीक क्रममे कनियाँकेँ ‘टेमी’ देल जाएवला रीतिकेँ महिला–हिंसाक एकटा रूप मानैत एकर विरोधो करैत देखल जाइत छथि। एहि विरोधक पाछाँ हमरा एक्कहिटा कारण नजरि अबैत अछि— हुनकासभमे मैथिल संस्कृतिक विशिष्टताक सन्दर्भमे रहल अज्ञानता। टेमी देबाक विधिमे कनियाँक ठेहुनमे पानक पात राखि उपरसँ जरैत टेमीसँ छुआओल जाइत छैक। निश्चित रूपेँ ई सामान्य पीड़ादायक सेहो होइते होएतैक। मुदा की स्त्री जातिकेँ प्रथम संसर्गमे ओ सामान्य पीड़ा नहि होइत छैक? वस्तुतः ई ओकरे एकटा कड़ी छैक, जाहिमे ई सङ्केत देल जाइत छैक जे यौनसम्बन्ध जँ बड़ आनन्ददायक होइत छैक तँ ओहिमे स्त्रीकेँ पीड़ासँ सेहो साक्षात्कार करऽ पड़ैत छैक। एकर पृष्ठभूमिमे एकटा एहू पक्षकेँ लेल जा सकैत छैक जे भऽ सकैछ, पहिने–पहिने मधुश्रावणीएक समयमे वर–कनियाँबीच प्रथम शारीरिक मिलन होइत रहल होइक आ तकरे आभास करएबाक लेल ई प्रथा चलाओल गेल हो।
एकटा दोसर कारण इहो मानल जाइत अछि जे मिथिलामे यवनसभक आक्रमण भेलाक बाद ओकरासभक कुदृष्टि नवकनियाँसभपर बेसी पड़ैत रहैक। ओकरासभसँ बचएबाक लेल कनियाँकेँ कनेक आगिसँ जरा देल जाइक, जाहिसँ ओसभ ओकरादिस ध्यान नहि दिअए। कारण मुसलमानसभ जरनाइकेँ बहुत खराब मानैत अछि। पं. सूर्यकान्त झा ई तर्क आगाँ बढ़बैत कहैत छथि— ‘एही कारणे मुइलाक बादो ओकरासभकेँ जराओल नहि जाइत छैक, गाड़ल जाइत छैक।’ संस्कृतिविद स्व. प्रो. नमोनारायण झाक एहि विषयमे तर्क छनि जे ठेहुनपर कोनो नस एहन रहैत होएतैक, जकरा प्रभावित कएलापर यौनसम्बन्धी ग्रन्थीसभमे सकारात्मक असर पड़ैत होइक आ ताहीक अन्तर्गत ई प्रक्रिया शुरू कएल गेल हो। स्वास्थ्योपचारक चीनी पद्धति अक्यूपङ्चर, अक्यूप्रेसर आदिपर ध्यान देलापर एहू बातमे विश्वास करबाक यथेष्ट आधारसभ बनैत छैक।
टेमीक एकटा बातकेँ लऽकऽ नेपालक मिडिया आ मिथिलाक यथार्थसँ दूर–दूरधरिक कोनो सम्बन्ध नहि रखनिहारि किछु महिलावादीसभ किछु सालपूर्व एक्के टाङपर खूब नाचल रहथि। एहि नामपर ओसभ मधुश्रावणीकेँ मात्र नहि, सम्पूर्ण मैथिल विवाह पद्धतिकेँ बदनाम करबापर लागल छथि। एना देखलापर ओ व्यक्तिसभ हमरा ओहने कोनो अज्ञान नेनाजकाँ लगैत अछि, जे दूटा साँपकेँ आपसमे जोड़ लगैत देखलापर बाप–बाप चिचिया उठैत अछि जे साँपक झगड़ा भऽ रहल छैक। पीड़ा टेमीएटामे नहि होइत छैक। रोग निवारणक लेल लगबाओल जाएवला सुइयामे सेहो पीड़ा होइत छैक। मूह–कानक सिंगार लेल नाक–कान छेदएबामे सेहो पीड़ा होइत छैक। सुन्दर आ हाथ लागल चूड़ी पहिरबामे पर्यन्त पीड़ा होइत छैक। तखन बुझबाक जरूरति ई रहैत छैक जे पीडाक प्रयोजन की? नाक–कानमे भूर कऽकऽ शरीरकेँ खण्डित कएनाइ आ कि नाक–कानमे लटकऽ वला गर–गहनाक सौन्दर्यसँ आनन्दित भेनाइ? टेमीक सन्दर्भमे सेहो इएह बात लागू होइत छैक।
ओहुना टेमी यौनशिक्षाक पावनि मधुश्रावणीक एकटा अङ्ग छियैक। यौनक्रियाक आरम्भ तँ पीड़ासँ होइतहिँ छैक, वात्सायनक कामसूत्रकेँ जँ आधार मानल जाए तँ नखक्षत, दन्तक्षत आदि विधिक चर्चा सेहो अबैत छैक जे नारीक उद्दीपनमे सहयोगी मानल जाइत अछि। एतबए नहि, नारीकेँ जीवनक सर्वाधिक सुखकारी प्रक्रिया सन्तानोत्पादनमे सेहो असह्य पीड़ासँ गुजरऽ पड़ैत छैक। यावत पक्षसभपर विचार करैत गेलापर मधुश्रावणीमे देल जाएवला टेमी पीड़ा पहुँचएबाक उद्देश्यसँ नहि, अपितु स्वस्थकर यौनजीवनक लेल आरम्भहिमे लगाओल गेल टीकाकरणक एकटा प्रक्रिया छियैक। एकरा एहू लेल हिंसा वा प्रताड़नाक रूपमे नहि देखल जा सकैत अछि, किएक तँ ई प्रक्रिया प्रायः नवकनियाँक नैहरमे भेल करैत छैक। नैहरमे कनियाँक काकी, दिदी आदिसँ ओकरा पीडा पहुँचएबाक हिसाबेँ कोनो काज निश्चिते नहि भऽ सकैत छैक।
जन्म:९ अगस्त, १९४३, जन्म स्थान : बंगाली टोला, भागलपुर । शिक्षा: एम., पी-एच.डी. (पटनाविश्वविद्यालय),ए. एन. कालेज, पटनामेहिन्दीक प्राध्यापिका, अवकाशप्राप्त। नारी मनक ग्रन्थिकेँ खोलि करुण रससँ भरल अधिकतर रचना। प्रकाशितरचना: झहरैत नोर, बिजुकैत ठोर, विप्रलब्धा कविता संग्रह, स्मृति रेखा संस्मरण संग्रह, एकटा आकाश कथासंग्रह, यायावरी यात्रावृत्तान्त, भावाञ्जलि काव्यप्रगीत, किस्त-किस्त जीवन (आत्मकथा)। ठहरे हुए पल हिन्दीसंग्रह। २००४ई. मे यात्री-चेतना पुरस्कार।
शेफालिकाजीपत्राचारकेँ संजोगिकऽ "आखर-आखर प्रीत" बनेने छथि। विदेह गौरवान्वित अछि हुनकर एहि संकलनकेँ धारावाहिकरूपेँ प्रकाशित कऽ। प्रस्तुत अछि पहिल खेप।- सम्पादक
आखर-आखर प्रीत(पत्रात्मकआत्मकथा)
(क्रमसँ पहिल खेप)
दुई शब्द
आखर प्रीति केर किछ नहीं बस अहाँक सिनेह थीक जे अहाँ सव अपन पत्रक माध्यम सँ हमरा कोनो रूपे मोन पाड़लौं। एकरा हम कंगालिनक धन जकां नुका के रखने छलौं। जखन मोन उदास हतास उपेक्षित बुझा पड़ैत छल तखन पत्रक ई पेटी निकालि चुपचाप पढैत छलौं आँखि सँ हृदय सँ एहि मे छिरियाल सिनेह के हंसोथि एकटा अविकल आत्मतुष्टि एकटा परमानंदक अनुभूति से मोन प्राण भरैत छलौं। एहि पत्र सवक सोझा हमरा विश्वक सम्पदा सारहीन लागैत अछि। हमर जिनगी मे रक्त संबंध से कम महत्व प्यारक संबंधक नहि रहल। हम जकरा मानलौं सम्पूर्ण प्यार ममता वात्सल्य से ¯सचलौं चाहे ओ देखल होथि वा कि अनदेखाल जानल पहिचानल होथि कि अनचिन्हारमुदा जे समयक एकाई से संशय-असंशय से तर्क वितर्क से एहि सिनेहके जोखलैथ ओ स्वयं अपने आप पाछु हँटि गेलैथ। आय जीवनक एहि संध्या बेला मे एहि पत्र सब के उजागर नै करब ते स्वयं अपनों संग न्याय नै क सकब। किन्तु दुःख एतवे अछि जे हज़ारो हज़ार पत्रक सम्मुख हमर किताबक पÂा बड कम अछि। हम चाहियोके सभ पत्र के यथावत नै छापि सकैत छी। प्रयास केने छी जे प्रायः सभ पत्रक किछ ने किछ पाती के उजागर कै सकी। हम ओही नाम सभ के कृतज्ञता आभार दय सकी। बहुतो से संपर्क टूटी गेल बहुतो के जवाब नहीं दय सकलौं। बेसी लोग के हम देखनो नै छी। ¯कतु पत्रक
माध्यम से हम हुनक छवि अपन मोन मे बसेने छी। आ हरदम प्रेरणा ग्रहण करैत छी। ¯हदी मैथिलीक आ अंग्रेज़ीक सब पाठक लोकनिक पत्र आगू देने छी। बहुतो मे वर्ष ताारीख धूमिल भय गेल छैक कतेको मे तो सेहो नै अछि। पत्र लेखन सुदूर अतीत से आबी रहल छैक। तैंते आदि कवि विद्यापति के कविताके पतिया ले जाइत रे मोरा प्रियतम पास फेर पियतम को पतिया लिखूं जो कोई होई विदेश तन मे मन मे नयन मे ताको कहाँ सन्देश मैथिली मे शीलादाई के चिठी मे एतवे लिखल छैं कहू यो
प्राणनाथ कोना के रहै छी से लिखलनि अछि श्री सोनदाई एहि हरिहर हरिहर कागद परजन जन के ठोर पर छल। एतवे नहि गीतों मे चंदारे मोरा पतिया लेई जारे प्रियतम कोसरिपों पत्र लेखन आत्मविव्यक्तिक सशक्त साधन थीक स्वयं के चिन्हवा लेल अपना के जानवा लेल। यदि केकरो पर तामस उठे ते तत्क्षण ओकर नाम से पत्र लिखी मोनक सब तामस निकालि दी आ कनि काल बाद यदि फेर ओही पत्र के पढ़ी ते लागत कतेक बेदरमत वाला चिठी लिखने छलौं स्वयं पर तामसो उठैत छैक आ हंसियो लागैत छैक। पत्र इएह थीक जाकर अस्तित्व रहि जाइत छैक। सब किछ अतीत भय जाइत छैक मुदा पत्र मे छिरियायल प्रेम कहियो अतीत नहि होयत छै। अपराजित
कुसुम सदृश्य चिर काल धरि मोहित-सम्मोहित करैत रहैत अछिहँ उदास भेला पर की तनाव मे रहला पर जखन मानव लिखैत अछि तै अपन आत्मा के अनावृत कै दैत एैछ। आ ई क्षण सब से साँच क्षण होयत अछि। कोनो कोनो पत्रते राष्ट्रीय निधि बनि जाइत अछि। पंडित जवाहर लाल नेहरू के लिखल पत्र पिताक पत्र पुत्राीक नाम देशक गौरव बनि गेल। महात्मा गाँधीक पत्र सब विदेश मे 2 करोड़ों मे नीलाम भेल। हाले मे ओबामाक पत्र पुत्राीक नाम सार्वजनिक भ गेल। ई एकटा इतिहास अछि।हमर प्रयोजन मात्रा एतवे जे पत्रक कतेक महत्व अछि। अंग्रेज़ीक एकटा बड पैघ विद्वान लिखने अछि जे most difficult in life is to know yourself. प्रत्येक मानव जीवन अपना आप मे एकटा उपन्यास कथा संस्मरण यात्रा नाटक आलोचना-प्रत्यालोचना विश्लेषण समीक्षा आदि के समेटने रहैत छैकअपन जीवन मे मानव कतेको कथा के जन्म दैत अछि। संस्मरण मे जीवैत अछि यात्रा मे चलैत अछि जिनगी भरि नाटके ते करैत अछि विद्वान लोकनि जीवनक एहि खंड के साहित्यिक अभिधा बनाय साहित्यक सृजन करै लागलनि
भनहि ओ कोनो भाषा होय! अभिव्यक्ति के सामर्थ्य हेवाक चाही तैं ओ साहित्यकार बनी जाइत छथि। सौंसे जीवन आंखि मे नाचि जाइत अछिभगलपुर मे जनम साहेबगंज हजारीबागक जंगल मे बाल्यकाल पुनः पापाक बदली सहरसा आ पटना धरिक अश्रांत यात्रापंद्रह बरिसक आयु मे वालिका वधु डुमरा सहरसाक चालीस गोटेक सामंती संयुक्त परिवार मे सभ से पैघ पुतहुफेर सहरसाक जीवन पतिक वकालत अपन नौकरी राजनीति बालबच्चाक स्कूली पढ़ाई सहरसा जिलाक इमानदार पी पी बनवाक सनेस पतिक हार्ट एटैक इंग्लैंड मे बायपास सर्जरी आ तीन बरिस बाद सब किछुक अंत हम लहास बनि गेल छलौं। रजनी से शेफालिका बनि गेनाय हमर जीवनक अद्भुत प्रक्रिया रहल रजनी एकटा विशाल परिवारक केंद्र बिन्दु स्नेह सिन्धु मे उधियाइत शेफालिका साहित्यक विस्तृत उदधि मे लहरिक छोट सन ज्वार जकां उमड़ैत इतरैत।
एहि दुनू नामक संग चिठी पत्रीक भण्डार हमर मोनक कोन कोन के स्पर्श करैत छलहम एकरा जोगा के राखैत छलौं उजाले अपनी यादों के हमारे संग रहने दो न जाने ¯जदगी की किस गली मे शाम हो जायेहमर अन्हार जिनगी मे इजोत भरयवाला ई पत्र सभसहरसा एहेन जगह मे एतेक पत्र हमरा नाम से एला पर डाकिया सभ गोटेक ठोर पर एके बात रहैत छल वकील साहेबक कनियाक नाम से कतेक चिठी अबैत छैकएकटा पत्र आयल शेफालिका पुखणयाक पता से। डाकिया हमरा पत्र दै देलक ओकरा हम कहलौं हमर पत्र नै थिकमुदा नहीं मनलक। चिठी खोल लौं ते बंगला मे लिखल छल। ओ हमर जिनगीक संघर्ष काल छल हमर साहित्यिक जिनगीक स्वर्ण काल।
हम छपैत रही आ खूब छपैत रही मैथिलीक कोनो पत्रिका नहीं छल जाहि मे हम नै छलौं। फेर ¯हदी अंग्रेज़ी सब मे हम बराबर छपैत रहीजे हमर जीवनक संघर्ष मे एकटा स्पूफखत भरि दैत छल नव उजास नवल विहानकोनो रचनाकार अपन युगक स्थिति परिस्थिति से प्राप्त अनुभव के अपन सृजन मे अभिव्यक्त करैत अछि। जहिना चारुकात घटैत घटना सब जीवन मे नव बाट खेलैत अछि ओहिना बदलैत जीवनमूल्य सँ निःसृत मानवीय संवेदना मानव स्वभाव मानसिक स्थिति आ अवस्थाक विश्लेषण भ जैत छैक। एहि चिठी पत्री सब से। सुगंध फूल मे ते होइतहि अछि स्वप्न मे साँस मे आंखि मे सेहो बसैत अछि। मुदा हम ओकरा स्पर्श नै क सकैत छी। मात्रा अंतर मे अनुभूत करैत छीओहिना एहि पत्र सबहक स्नेहिल संस्पर्शक सुगंध के हम साँस साँस मे अनुभूत करैत छी
3
जमाना बड तीव्र गति सँ भगैत गेल। वैज्ञानिक क्रांति वैचारिक क्रांति सँ देशे नहि समस्त
संसार मे हिलकोर मचि गेल। इंटरनेट मोबाइल एसेमेस आदि समस्त विश्व के एकटा गाम मे बदलि देलक आजुक बच्चा तार लैटि¯नग पफोन काल आदि के नाम नहि जनैत अछि कोना बेर कुबेर राति-बिराति तारक नाम से खराब बातक आशंका से जी थर थर कपैंत रहैत छल ककरा की भ गेलैक आब ते पोस्टोपिफस डाकिया खाली सरकारी काज लेल रहि गेल वैश्वीकरणक एहि युग मे गाम से शहर शहर से देश देश से विदेश सब ठामक संस्कृतिक झलक पत्र मे भेट लागल। कम्युनिकेशनक साधन हमर सबहक आवश्यकता बनि गेल अछि। सड़क पर चलैत आम आदमीक हाथ मे मोबाइल रहैत छैक चाहे ओ कोनो वर्गक होइ या कोनो आयु केर। युवक युवती सड़क पर रेल मे बस मे घंटो घंटा मोबाइल से गप करैत अछि। ¯कतु दिमागक गप दिमाग से कपूर जकां उड़ि
जाइत अछि। ईमेल से पल मे समाचार संसारक एक कोन से दोसर कोन मे पहुंचि जाइत अछि। मुदा पत्र मे जे हृदयक मौलिक अभिव्यक्ति होइत अछि ओ एसेमेस मे नहि भेटैत छैक किन्तु पत्र निजताक सुगंधी से ओत प्रोत रहैत छैक। हुँ अपवाद सभठाम रहैत अछि। हमहू ईमेल सँ पत्र आयल किछ एहि मे द रहल छी जाहि मे जीवन छैक सिनेह छैक। आजुक पीढ़ी कल्पनो नहि क सकैत अछि जे पहिने लोक के कतेक धैर्य छल पत्र लिखवा लेल। खासक पति पत्नीक के। समय तखनो नहि छल अपन अपन परिस्थितिक बेगरता छल। तैं हम पति पत्नीक पत्रक किछ अंश सेहो द रहल छी एहि संग्रह मे। हमर पापा स्व ब्रजेश्वर मल्लिक एकटा ऑफिसर क संगे भावुक संवेदनशील साहित्यकार सेहो छलैथ। अपन ब्याहक बाद पापा हमर माँ स्व अÂपूर्णा मल्लिक के जे पत्र लिखलनि ओ अपना आप मे एकटा साहित्य छल। हम देखने छलों जे एकटा लाल रंगक भेलवेट से मढ़हल कॉपी मे माँ अपना हाथ से पापाक पत्र सब उतारने छलीह जे एकरा पुस्तकाकार मे छपायब ¯कतु पारिस्थितिक एहेन झंझा जीवन मे आयल जे पापा माक सपना पूर्ण नहि भेलओ कोपी कत गुम भ गेलहम सब भाई बहिनी नुका नुका के कौपी पढ़ैत छलौं लजाइत छलौं सिखैत छलौं साहित्य संवखधत होइत छल। पापाक लिखल 8-10 चिट्ठी क एकटा पफाटल चीटल खंड हमर पत्रक खजाना मे बदरंग पड़ल छल
मेरी अÂी तुम मुझ से दूर हो पर मैं देख रहा हूँ तुम मुझ से दूर कहाँ होतुम तो मेरी अंतरात्मा मे बसी हो और मैं कल्पनाओं की दुनिया मे तुम्हें खोजता हूँमेरी अÂी एक मासूम बाला की तरह पलंग पर लेटी है और मैं उसे हौले हौले थपकियाँ देकर सुला रहा हूँगुनगुना रहा हूँसो जा राजकुमारी सो जाकभी लगता है मैं बांसुरी बजा रहा हूँ और तू पनघट से बावरी की तरह भागी भागी आ रही हो
तुम्हारा ब्रज
1940
4
सब भाई बहन खूब हँसैत छल पापा आ गीत किन्तु हम बुझि गेलों जे पापाक इयैह
भावना हमर अंतरात्मा मे बसल छल वाल्याकाले से। स्यात पापाक एयाह कल्पनाशक्ति इएह स्वप्निल संसार हमर जिनगी बिन गेल छल। हमर अंतर मे एकटा विरहिणी नायिका तुलसी तर दीप नेसैत सतत प्रतीक्षा मे रहैत अछि। एहि मे हम पत्र सबहक दुई खंड केने छी। पहिलुक साहित्यिक पत्र सब जिनका कारण हम आय एहि देहरि पर पहुंचल छी दोसर खंड पारिवारिक थीक जिनका सिनेहक कारण रजनी शेफालिका बनि गेलीहकोन पत्र आगु अछि कोन पाछु ई हमरा स्वयं नहि मोन अछिहमर अस्तव्यस्त जिनगी जकां हमर सभ चीज अस्तव्यस्त रहल। साँच तँ ई अछि जे अखर प्रीत केर किस्त किस्त जीवनक एकटा किस्ते थीक- एहि पत्र मे आयल अपन समस्त हृदय के हम असंख्य धन्यवाद द रहल छी जिनका कारन हमर जीवन ज्योतित रहल। दृष्टि क आपफताब आलम जीके हार्दिक धन्यवाद जे एहि अस्तव्यस्त कागद सभ के जोड़ि आकार देलनिसंगही गजेन्द्र ठाकुर जी के दिल्ली एहेन महानगर मे हमरा सहयोग द एही पुस्तक का ई-प्रकाशन केलन्हिहुनक एहि महानता मात्रा धन्यवाद कहि हम स्वयं तुच्छ भ जायब। नागार्जुनक एकटा पांति हमर मोन मानस मे सतत उथल पुथल
मचौने रहैत अछिकौन चाहेगा उसका शून्य मे टकराए यह उच्छवास हो गयी हूँ मैं नहि पाषाण/जिसको डाल दे कोई कहीं भी/करेगा वह कुछ नहि विरोध/ करेगा वह कुछ नहि अनुरोध/ वेदना ही नही जिसके पास/ पिफर उठेगा कहाँ से निःश्वास
लाभ हम उठेलौं। हुनकासँ पहिने हमहीं पढ़ि गेलौं 6-7 किस्त मे। हमरा बुझबा मे नहि आबि रहल अछि जे कतय सँ शुरु करी की लिखी की कही हँ एतेक जरूर लिखब जे एहि किताब कें हाथ मे लैत वा किताब दिस तकैत अनेरो आँखि से दहो-बहो नोर झरय लगैए। किए तकर कारण हम अपनो नहि जानि पबैत छी। एहि बेर महाकुंभ मेला लागल अछि। हमरो बहुत परिचित लोकनि सभ महाकुंभ स्नान करैक लेल जाइ गेलीह अछि। हमरो चलै ले कहलनि। हम हिनका सँ पुछल मुदा हिनकर नहिंये सन जबाब पाबी हम चुप भ गेलौं किएक तँ हिनका एहि सभ मे विश्वास किछु कम्मे जकाँ छनि। लेकिन किस्त-किस्त जीवन जकरा हम अहाँक डाइरी कहैत छी पढ़ि गेला सँ मोन मे एकटा एहन सन हिलकोर उठल जे कोनो टा कुंभ स्नान सँ बेसी सुखमय लागल। एकटा बात आर
जे मोनक कोनो दोग मे अहाँक दर्शन करबाक प्रबल इच्छा जागि गेल अछि। ठीके शेफालिका जी जखन हम अहाँके देखब तँ हाथ सँ छुबिें देखक आंगुर से दाबि कें देखब तरहत्थी सँ हँसोथिकें देखबभरि पाँज मे पकड़ि कें देखबचरण मे झुकि कें देखबकी सरिपों अहाँ वैह शेफालिका छी जे हमरा माथ पर एखन हाथ रोपनेछी
सत्ते विधाताक बड़ पैघ डाड अहाँक रंगीन जीवन पर पड़ल। अहाँ लोकनिक अंतरंगता
हुनको अखरि गेलनि। अहाँ एकटा सफल बेटी निश्छल प्रेयसी सर्वस्व समखपता पत्नी कुशल गृहिणी ममतामयी माय निष्णात लेखिकासमाज-सेविका राजनयिक आ डल कमंत बाँधवीआ और की-की ने छीसे नहि जनितहुँ जँ ई पोथी नहि पढ़ितहुँ। अहाँ अतुलनीय छीतोहर सरिस एक तोहें माधब मन होइछ अनुमाने ई बात हम एहि लेल लिखलहुँ जे सागरजी अहाँक तुलना महादेवी वर्मा महाश्वेता देवी वगैरह सभ सँ करैत रहैत छथि जे-हो मुदा मैथिली साहित्य कें एकटा अनमोल वस्तु भेटलैक अहाँक ई पोथी। हमरा बुझने एहि पोथीक उचित मूल्यांकन नहि भेलैक अछि। हमरा सन घरेलू महिला लोकनि कै तँ ई पोथी अरवैध कें पढ़वाक चाहियनि। पोथीक भाषा आ शैली
मे गति छैक। एक-दू पेज पढ़लाक बाद हैत नहि जे पढ़ब छोड़ि आर कोनो काज करी। येह एहि कृतिक सफलता भेलैक। 1962 मे जखन वियाह भेल छल तखने सँ मैथिलीक पोथी-पत्रिका पढ़ैत आबि रहल छी। तहिया मिथिला मिहिर मे अहाँक दू जुट्टिðया गुहल केशवला पफोटोक संग अहाँक कविता-कथा संग पढ़ैत रही। बड़ बढ़ियाँबड़ बेश!
किस्त-किस्त जीवन तँ एकटा विरल रचना अछि। अंतर्राष्ट्रीय महिला दिवस क वर्षगांठ
पर हम आग्रह करबनि मैथिलीक भाग्य विधाता लोकनि सँ जे एहन उपाय करथि जे एहि पोथीक अंतर्राष्ट्रीय भाषा मे अनुवाद होइक। आब हम अपन लेखनी कें विराम देबय चाहैत छी एकटा छोट छीन पांतीक संग-
पढ़ि गेलौं ई आत्मकथा
मोन मे भेल उसास
कतेक व्यथित ई बारह मास!
कतेक व्यथित ई बारह मास!!
स्नेहाकांक्षिणी
शैल
संतोषपुर कोलकाता
पत्र पहुँचनामाक सूचना अवश्य दी से आग्रह।
ई पत्र वरीय लेखक लक्ष्मण झा सागर क पत्नी शैल झााक लिखल अछि जे एकटा
गृहिणीक संगे बहुत तरह स मैथिलीक सेवा करैत छथि। इ हमरा बाद मे ज्ञात भेल हुनक हृदयक निश्छल उदगार एहि मे सÂिहित अछि। किस्त-किस्त कोनो घरेलू महिलाक अन्तस्तल के स्पर्श कँ सकैत छैक ई हमर प्रथम अनुभूति ई विश्वक सभ सँ पैघ पुरस्कार हमरा लेल अछि आ किस्त किस्त लेखनक उद्देश्य केर संपूर्णता। हम तँ किछ नहि छी-किन्तु शैल जी स्वयं महान छथि ओहि आवरण सँ हमरा आच्छादित क देलनि-
साहित्य समाजक दर्पण होइत अछि आ साहित्यकार ओहि दर्पणक शिल्पी। शिल्पी जतेक
विलक्षण हएत छाया ततेक सापफ। कोनो साहित्यिक अध्ययनसँ रचनाकारक मनोवृत्ति स्पष्ट होइत अछि। मैथिली साहित्यिक संग ई विडंबना रहल जे एहिमे वाल साहित्य अर्थनीति आ आत्मकथाक विरल लेखन भेल। मात्रा किछु साहित्यकार एहि विधामे अपन लेखनीक प्रयोग कएलनि। ओहि विरल साहित्कारक मुच्छमे एकटा नाम अछि- डॉ शेफालिका वर्मा। शेफालिका जीक रचना सभमे पारदखशता रहल ओ जे हृदएसँ सोचैत छथि ओकरा अपन कृति उतार िछैत छथि। हुनक रचनामे अंर्तमनक ध्वनि स्पष्ट सुनल आ सकैत अछि। कतहु अन्तर्द्वन्द्व नहि कतहु पूर्वाग्रह नहि। हुनक किछु कृति- विप्रलब्ध अर्थयुग स्मृति रेखा यायावरी आ भावांजलि पढ़लाक बाद हुनक जीवनक वास्तविक रूपक दर्शन कएल जा सकैत अछि। अपन रचना सभकें एकसूत्रामे सहेजि क अपन आत्मकथाक लिखलन्हि किस्त-किस्त जीवन अप्रत्याशित मुदा प्रासंगिक नाम। जीवनक कतेक रूप होइत अछि। बाल वयस्क प्रौढ़सुख-दुख काम निष्काम यएह थिक एहि रचनाक सार। अपन करूणामयी जीवनक बून-बूनकें आंजुरमे एकत्रित क आत्मकथा लिखलन्हि।
आमुखसँ स्पष्ट होइत अछि जे ओ नित डायरी लिखैत छथि तें अपन किस्त-किस्त
अनुभवके वटोरि लेलनि। वाल-कालक गणित विषयक समस्या हो वा संगीत शिक्षक पंडित वाजपेयी जीक व्यवहारक मूल विश्लेषण सभ विन्दुपर पोथिक पुफजल पÂा जकाँ स्पष्ट प्रस्तुति। युवती वएसमे प्रवेश करैत काल कोनो अनचिनहार युवकक नजरि देखि क अपन ब्रह्यास्त्राक थूक फेकवाक प्रयोग करैत छलीह। ओना एहि अस्त्राक शिकार विवाहसँ पूर्व ललन बावू सेहो भेल छलाह जिनका संग ओ दाम्पत्य सूत्रामे बान्हल गेलीह। नव प्रकारक रक्षा सूत्राक विषय मे पढ़ि अकचका गेलहुँ नीक नहि लागल मुदा एहिसँ रचनाक प्रासंगिकता पर प्रश्नचिन्ह नहि लगाओल जा सकैत अछि।
शिव कुमार झा
टिल्लू- किस्त किस्त जीवन-शेफालिका वर्मा समीक्षा
विदेह प्रथम मैथिली पाक्षिक ई पत्रिका
7
शेफालिका जी
अहाँक कथा सभ मे तनाव ग्रस्त समााजक मूलभूत समस्याक रोचक वर्णन होइत अछि। युवा पीढ़ी कोना पथभ्रष्ट भ गलत बाट ध लैत अछि नारीक शोषण कोन प्रकारे होइत अछि सभ। लिपिब( केने छी अहाँ। अहाँक कथा सभकें बेर-बेर पढ़बाक मोन होइत अछि
गौरीशंकर राजहंस
भूतपूर्व संसद सदस्य
लोकसभा
आशीर्वाद
अखिल भारतीय मैथिली सम्मेलन मे कवयित्राी शेफालिका की प्रतिभा से परिचय पाकर मैं जितना प्रसन्न हूँ उतना ही चकित भी हूँ। इतनी छोटी अवस्था मे उन्होंने जो साहित्य मे अन्तर्दृष्टि प्राप्त की है वह उनके स्वखणम भविष्य की अग्रसूचिका है। उनके काव्यसंग्रह विप्रलब्धा का भावोत्कर्ष आज के नवयुग के कवियों के लिए अनुकरणीय है। सम्मेलन के अधिवेशन मे उन्होंने एक सर्वोत्कृष्ट सम्मान भी अखजत किया। उन्हें डा उमेश मिश्र स्मृति स्वर्णपदक से आभूषित किया गया। उनकी काव्य-प्रतिभा भविष्य मे और भी अधिक सम्मान की अधिकारिणी होगी इसमे कोई सन्देह नहीं। मेरा उन्हें हाखदक आशीर्वाद है कि वे भारतीय साहित्य और संस्कृति मे योग देकर और भी बड़े सम्मान और अलंकरण प्राप्त करें और हमारे देश और साहित्य को उन पर अभिमान हो!
डॉ राम कुमार वर्मा
साकेत
इलाहाबाद-2
24 12 78
सौ शेफालिका वर्मा के ँ हम तहिए सँ जनैत छिऐन्ह जहिया ओ दस-गयारह बर्षक बालिका छलीह। हुनक पिता बंधुवर श्री ब्रजेश्वर मल्लिक यदा कदा अपन रानीघाट निवास मे निमंत्रण दैत रहैत छलाह जाहि मे षट्रस ओ नवरस दूहूक समावेश रहैत छलैक। साहित्यगोष्ठीक परिसमाप्ति मधुरेण होईत छलैक। ओहि माधुर्यमय वातावरण मे मेधाविनी कन्याक प्रतिभा-संस्कार विकसित होइत गेलैन्ह। आइ ओ एक सुकुमार शब्द - शिल्पिनी कवयित्राी लेखिकाक रुप मे विख्यात छथि। हम हुनक स्मृति रेखा मे मर्म स्पखशनी भावुकता देखि शुभकामना प्रकट केने रहिऐन्ह जे ओ एक दिन मैथिलीक महादेवी रुप मे प्रसि हेतीह। आय हुनक विप्रलब्धा मे भावनाक कोमलता और करुण रसक परिपाक देखि ओ आशा पल्लवित भ गेल अछि। शेफालिका अपन नाम सार्थक करैत निरंतर शृंगरहारक माला गाँथि वाणी देवीक मुकुट पर अखपत करैत रहथु यैह आशीर्वाद दैत छियैन्ह।
हरि मोहन झा
टिकिया टोली पटना
मिति 17 12 77
श्रीमती शेफालिका वर्माक हस्ताक्षर मे मैथिलीक एकटा एहन कवयित्राीक उदय भेल अछि
जे थोड़बे काल मे साहित्य-जगत पर अपना प्रभाव जमा लेने अछि। हुनक कविता-संग्रह विप्रलब्धता कें देखबाक अवसर हमरा हस्तलेखे रूप मे भेटल छल जखन हम कोनो कवि-गोष्ठी मे सम्मिलित होयबा लेल सहरसा गेल छलहुँ। मंच परक भीड़-भाड़ एवं अस्तव्यस्तता रहितहुँ जे किछु उनटा-पुनटा क देखल आ पुनः कवयित्राीक मुँह सँ सुनल से मोन मुग्ध क लेलक। शेफालिका जीक कविता मे नीवनताक संग-संग मौलिकता अछि। समाजक बदलल परिवेश मे वर्तमान व्यक्ति केर मनोदशा भावना एवं अनुभूति जाहि प्रकारें प्रभावित भेल अछि से विप्रलब्धा क कवयित्राीक द्वारा एकदम आधुानिक संदर्भ मे वाणी पाओल अछि। से ग्रन्थक नाम विप्रलब्धा कोनो रीतिकालीन अतीतक
खाहे जेतेक विज्ञापन करओ मुदा ओर प्रत्येक रचना अपन एक-एक पांती मे युग-बोधक अदम्य स्वर झंकृत क रहल अछि। की भाषा की भाव दुहू मे शेफालिका जीक परतरि नहि! प्रेम-प्रसंग पर हुनक चुटकी व्यंगदाम्पत्य जीवन सँ प्रेरणा ग्रहण करितहुँ कतेक असंपृक्त भ जाइत अछि-से केओ मर्मी व्यक्ति सहजें बूझि सकैत अछि। काव्यक सरसता रखैत किछु एहेन बात कहि देब जे अजगुत लागय-एकाएक चौंका दिए से शेफालिका वर्मा सँ भ सकै। भरल पूरल परिवार छह सन्तान कें जन्म देनिहारि आ तें स्वास्थ्य सँ दुर्बल पेशा सँ वकील पति केँ सब तरहें सुखी करइत नगर आयुक्त क पद-भार ग्रहण करइतओ कोना काव्य रचना क लैति छथि कोन तरहे गुनगुनयबाक लेल समय निकालि लैति छथि गृहस्थीक जाहि मरूभूमि मे कतेक कवि-कवयित्राीक रस श्रोत सूखी गेल ताही प्रपंच मे हुनक कवि हृदय कोना मात्रा जीविते नहि-सरसता एवं वचन-विदग्धता क प्रचार-प्रसार क रहल अछि से वास्तव मे अभिनन्दनीय बारम्बार वन्दनीय अछि। हुनक नाम शेफालिका क उत्प्रेरक सन्दर्भ। तखन हमर एकटा रचना शेफालिका शीर्षक प्रकाशित भेल छलैक। आ लागले कवयित्राीक जन्म होइत छनि। पिता साहित्य-प्रेमी। तें स्वाभाविके जे अपना नवजात कन्या केर नाम हमर ओहि कविता पर शेफालिका राखि देलनि। एके संग ओ कविताओं ई कन्या-दूनू सार्थक भ गेली। ता देखू-सरस्वतीक कृपा। बालिका भ गेली
कवयित्राी भावुकता सँ भरल ममता सँ ओत-प्रोतऋ आ हमर ओ कविता एक जीवंत काव्य प्रतिमा मे रूपांतरित भ गेल अछि। ई केकर सौभाग्य
आरसी प्रसाद सिंह
एरौत
समस्तीपुर
9 7 75
श्रीमती शेफालिका वर्मा स्वयं साकार विप्रलब्धा छथि। भावनाक एकटा सहज सिहकी मे हिनक अश्रु विन्दु जे झहरि जाईत छनि तही मुक्ता सँ सज्जित आखर मे ई कविताक फूल अंकित करैत छथि। एकटा कलामयी मैथलानी एकटा सिसकैत कवयित्राी आ एकटा भावभिजल व्यक्तित्व हमरा बंगलाक सुप्रसि( कवयित्राी अरुदत्त आ तरुदत्तक झांकी भेटय लागैत अछि हिनक पांती सभ मे।
मणिपद्म
बहेड़ा
सतुआनि 14 4 78
श्रीमती शेफालिका वर्मा आधुिनक मैथिली कविताक पारिजात-पत्र पर अंकित एकटा सिन्दूरी हस्ताक्षर छथि। श्रीमती शेफालिका वर्माक परिगणना ओहि स्कूलक कलाकार मे हेतनि जकर विचार-धारा श्री रविन्द्रनाथ ठाकुर प्रतिपादित करैत छथि। ई कविता सभ शेफालिका क व्यक्तित्वक निरभ्र-पारदर्शी रूप वेफँ हमरा सभक समक्ष सम्पूर्ण चारुता आ मनोज्ञताक संगे प्रस्तुत करवा मे सफल-समर्थ सि भेल अछि।
मुक्त छंद मे रचित अपन कविता मे जेना शेफालिका नव-अभिनव उपमान आ चित्रा-धर्मी
शब्द-वितान सँ अपना भावक रूप-विन्यास करवा से सफल सि( भेलीह अछि तहिना अपन गीत सभ मे सेहो ओ एक विलक्षण मार्दव आ सौकुमार्य प्रस्तुत कयलनि अछि। हुनक गीत मे नारी सुलभ भावनाक स्वच्छ-स्पफटिक अभिव्यक्ति भेल अछि। हिनक प्राणक अतलता मे सुकुमार भावक जे मधुरिमा आ कमनीयता अपन प्रकाश विकीर्ण करैत अछि तकरा तद्रूपे रमणीय शब्दावली मे प्रस्तुत करवा मे ई सहज समर्थ छथि।
ई कहब आवश्यक नइ जे मैथिली काव्यक विशाल व्यापक संसार मे अनेक कवयित्राी
उत्पन्न भेलीह जिनक काव्य-सुमन सँ ई संसार सुरभित अछि मुदा श्रीमती शेफालिका वर्मा आन कवयित्राी सभ सँ अपन सर्वथा एकटा पृथक् पफराक विलक्षण आ अनुपम स्थान बनौलनि अछि।
डॉ केदारनाथ लाभ
राजेन्द्र कॉलेज छपरा
10
अन्तिम साँस सँ पहिने आस रहैत छैक जे कोनो आसरा भेटय ओ साँस जे जा रहल हो तँ रुकि जाय। तहिना मैथिलीक महादेवी प्रो हरिमोहन बाबूक शब्द मे एहि सँग्रह सँ मैथिलीक डुबैत आस के ँ निश्चय बचा लेलन्हि। चि शेफाली मैथिली लेल आब केवल हस्ताक्षरे नहि महत्वपूर्ण दस्तावेज छथि। हुनक कविता पढ़ी प्रत्येक पाठक-पाठिकाक आँखि नोरा जेतन्हि। शब्द के ँ पीड़ा के ँ माध्यम उद्घोष करब ओ पीड़ा के ँ पुनः शब्द से आनब सोझ अग्निपरीक्षा नहि। हमरा हर्ष अछि जे शेफालिका एहि परीक्षा मे सवा सोलह आना खरा भेल छथि।
डॉ सुधाकान्त मिश्र
मंत्राी
मैथिली एकेडमी - इलाहाबाद
मिति 13 7 77
अहाँक कविता सभ खास कय भावा×जलि भाव जगत् केर यात्रा आत्माक लहरि भत्तिक आलोड़न ओहि अदृश्यक दृश्य सृजन की की कहू तत्काल आओर पुनः चिरकाल अवगाहनक वस्तु थीक। हम बूझैत छी ई वास्तविक कविता थीक ,हम ओकर रस मे लुब्ध भ जाइत छी ओकर रसास्वादन करय लगैत छी। तैं जेना प्रथमहि
हमरा आकृष्ट केलक तहिना निरन्तर ई आकृष्ट करत - सेहो पीरीत अनुराग बखानिय तिल तिल नूतन होय। क्षणे क्षणे यन्नवत्यमुपैति तदेव रूपं रमणीयतायाः। एके साँस मे पढ़बा योग्य आ साँस साँस मे अनुभव करबा योग्य जाहि सँ पाठक मीरा बनि जाय- मैं तो गोविन्द के गुराा गाऊँ। एकेक पाँति एकर भाव गुम्पफन भाव लहरिक ओहि अरूपक जे शब्दगत अहाँ आरती सजाओल रचाओल अछि तकर आरती उतारल जायतः हम केवल अपन भावावेग किछु व्यक्त कैल अछि जे शब्दगत रोकने नहि रुकि सकैत अछि। अहाँ अपन डुमरा गामक माटिक नहि भू माताक ओहिना भत्तिफ पूर्राा पूजन कैल अछि जेना अयोध्या के सीमा पार करैत काल स्वयं श्री राम मातृ भूमिक माटि अपना रथ मे राखि पुनः अयोध्याक भूमि वेफँ प्रणाम क तखन आगू दोसर राज्य वा प्रदेश
मे प्रवेश कैलन्हि
जगदीश प्र कर्ण
लहेरियासराय
22 1097
अनेक शुभकामनाओं सहित। शेफालिका जी आप साहित्य की दुनिया मे अपना अलग
अस्तित्व बनाएँ।राजेन्द्र अवस्थी 1/6/83
आयु.शेफालिका जी
अभिमत मैथिली मे किछु दिनसँ कविता के अर्थ भए गेल अछि अव्यस्था-दुरवस्था सत्र
अभाव-अभियोग स्तम्भ हो। एहना मे ई मधुगंधी बसात एक टा नबे स्वाद देलक आ एकटा भिन्न वायुमंडल मे लए गेल। एहि मे स्वर तँ ओएह अछि जे कालिदास-विद्यापति-महादेवी वर्मा सँ लए आइ धरि गुंजित होइत आएल अछिऋ किन्तु नव अछि एकर अभिव्यक्ति जे युग-युग मे बदलैत रहल अछि। एके मूल अनुभूतिकेँ अहाँ जे नाना नव-नव रूप देल अछि ताहिसँ भवभूति मन पड़ैत छथि आ हुनके नकल करैत कहि सकैत छी - एका त्रा नामरहिता गहना नुभूतिर्भिन्ना पृथक्-पृथगिवाश्रयते विवर्तान्। मैथिली कविता मे आधुनिक युगक अवतरण विलम्बसँ भेलऋ ता हिन्दी तथा अन्य भाषा
सभ मे कविताक अनेक युग बीति चुकल छल। परिणाम ई भेल जे मैथिली मे रहस्यवादी छायावादी आ रूमानी कविता नाम मात्रो लिखाएल आ चलि पड़ल प्रगतिवाद यथार्थवाद प्रयोगवाद अस्तित्ववाद। एहिसँ मैथिलीक कविताक क्षेत्रा मे जे एकटा खाधि रहि गेल छल तकरा भरबा मे शेफालिका अहाँक ई संग्रह बहुत दूर धरि सफल भेल अछि।
गोविन्द झा
साहित्यकार: अनुवादक: भाषाशास्त्री
हम 1961 क अगस्तक आरम्भ मे एम ए क परीक्षा द गाम चल अयलहुँ। परन्तु ओही
मासक अन्तिम सप्ताह मे मिथिला मिहिर मे शेफालिका मल्लिक वर्मा क नाम सँ पावस-प्रतीक्षा शीर्षक कविता प्रकाशित भेला। ई देखि मोन मे अत्यन्त प्रसन्नता भेल। पुनः अक्टूबर मे शेफालिका मल्लिक वर्मा क दोसर कविता विस्मृत पुफलडाली सेहो प्रकाशित भेलनि। तकर बाद तँ शेफालिकाजी अव्याहत रूप मे मैथिली मे अपन सर्जनात्मक क्षमताक प्रयोग कर लगलीह। हमर मित्रा ललन कुमार वर्मा शेफालिका केँ हमर आग्रहेँ मैथिली मे साहित्य-सर्जनक आग्रह कयलथिन। शेफालिका मैथिली मे रचना कर लगलीह आ आइ ओ मैथिली साहित्य-जगत मे शीर्ष पंक्ति मे आसीन छथि। ई हमरा लेल अवश्ये अविस्मरणीय बात अछि।
साहित्यमे महिला-लेखक नाम पर सप्पतो खएबाक स्थिति नइ छल। अहू दृष्टिएं हिनकर सृजनक संज्ञान लेल जएबाक चाही। एहि मे संकलित कविताक विषय मुख्यतः स्त्राी-जीवनक नानाविध अनुभव आ थोड़ेक समाजपरक परिस्थितिसं संब( अछि। पितृसत्तात्मक समाजमे स्त्राीक उपेक्षा नारी जातिकें निम्नतर बुझबाक प्रवृत्ति पर हिनकर कविता हंसैत अछि दहेज प्रथाकें धिक्कारैत अछि भारतक न्यायिक व्यवस्थाक विडम्बनाकें दुत्कारैत अछि। मुदा अपेक्षाकृत अपन प्रेम-कवितामे कवयित्री अइ सभ प्रसंगसं बेसी सफल आ स्पष्ट छथि। कहबाक चाही कि प्रेम-कविता मे हिनकर संवेदना बेसी घनीभूत देखाइत अछि।
देवशंकर नवीन
नेशनल बुक ट्रस्ट ए-5 ग्रीन पार्क
नई दिल्ली-110016
मधुगंधी बसात सँ कथा शिल्पक दृष्टि सँ श्रीमती शेफालिका वर्माक कथा पूर्णतः भावपूर्ण होइत अछि। हिनक पचीसो कथा मिथिला मिहिर अग्निपंग तथा आखर आदि प्रत्रिकाक माध्यम मे पाठकक समक्ष उपस्थित भय चुकल अछि।
हिनक कथा मे नारी हृदयक कोमलता औचत्यक दिगदर्शन सभ्यक रूप मे होइत छैक जाहि मे रहैत अछि गतिशील साँसक लय तथा जीवनक आकर्षण बिन्दु के प्रति हृदयक अस्पष्ट मधुर आ गुंजायमान ध्वनि। इ युग युग सें आति रहल नारी सौंदर्यक ओहि रूप कें नहि स्वीकार करैत छथि जकर लक्ष्य विलासिता के प्रदर्शन मात्रा होय छैक। एकरा संगहि ई स्त्राी पुरुषक पारस्परिक आकर्षण केँ सेहो अस्वीकारैत नहि छथि वरण् ओहि आकर्षण केँ मर्यादाक सीमा रेखा मे आब( रहब स्वास्थप्रद मनैत छथि। स्त्राीक रूप मे आकखषत भ पुरुष किछ क देखेवाकअपूर्त सुन्दरताक शृंगार करैत अछि- हिनक एकटा कथाक ई पंक्ति उच्छृंखल प्रणयक प्रति विरोध प्रकट करैत अछि। एहि भौतिकवादी युगक जिनगी आ नारीक कोमल भावुक हृदयक बीच होइत संघर्ष मे इ अनेक कथाक माध्यम से जेना नोरक साँस मिथिला दूत कथा हरियर कागजक एकटा मनःस्थिति सोनामाटी आदि कथाक माध्यम मे बड़ रोचक आ माखमक ढंग से अभिव्यक्त केने छथि। हिनक कथा मे निर्वैयक्तिकता सेल्पफ डिटेचमेट अंग्रेजीक लेखिका जेन ऑस्टेन जकाँ रहैत अछि।हिनक इएह प्रतिभा हिनका मैथिली एकेडमी द्वारा म म उमेश मिश्र स्मृति स्वर्ण पदक देआय 1974 क सर्वश्रेष्ठ गद्य लेखिका कयैलक। हिनक एकटा कथा संग्रह शीघ्रे पाठकक समक्ष उपस्थित होयत। मैथिलीक पाठक बून्ह हिनका सँ बहुत किछ आना रखेत अछि। मैथिलीक आधुनिक लेखिका लोकनि जे काष्यक प्रत्येक विधाक माध्यम सँ अपन अपन प्रतिभाक परिचय देलनि एहि श्रेणी मे श्रीमती शेफालिका वर्मा श्रीमती गौरी मिश्र डॉ श्रीमती इलरानी।
मिथिला मिहिर
ले नीरजा रेणु
रविवार 7 दिसंबर 1965
13
मूलतः कवयित्राी साहित्यकार शेफालिका वर्मा मैथिली कथा साहित्य मे एकटा न¯ह
बिसरयवाली मजगुत स्तम्भ छथि। तेँ मैहिला कथाकारक रूप मे ओ अग्रणी लेखिका छथि हुनकर कथा पर कल्पना अरिपन रहैत छन्हि। छोट-छोट वाक्य सुन्दर भाव-बन्ध आ कोमल कोइलीक स्वर सन प्रवाह। शेफालिका वर्माक कथा मे प्रेम केन्द्रविन्दु मे रहत अछि। ओ तीस वर्ष सँ कथा लीखि रहल छथि। हुनकर कथा मे तीस वर्षक अवधि मे जीबैत जन्मैत युवा होइत प्रौढ़ होइत प्रेमक बानगी छन्हि। सफल प्रेेमक उल्लास असफल प्रेमक हाहाकार हेतु हेतु मद्भूत प्रेमक भकजोगनी सँ चोन्हियाइत नीरस जिनगीक आस सभटा छन्हि शेफालिका वर्माक कथा मे। पुफलपाँकी बला प्रदेशक
महीन रसगर माटि केँ जौं न¯ह बिसरबाक होअय तँ शेफालिका वर्माक कथा सदति सँग राखी। श्रीमती शेफालिका वर्मा प्रथम कथा झहरैत नोरः बिजुकैत डोर 1965 मे वैदेही मे
प्रकाशित भेल। हिनक प्रारंभिक कथा सभ जेना नोरक एकटा निसाँस अछि। हिनक पँफसड़ीक दू छोड़ कथा मे स्त्राी जीवनक पराधीनता देखाओल गेल अछि। भारतीय समाज मे स्त्राीक स्थान सदैव नीचेँ रहल। अपन अस्तित्व रक्षाक लेल हुनका पति पति ओ पुत्राक अधीनस्थ रहय पड़ैत छन्हि।
पिताक इच्छाक विरोध नहि कय शैली सौम्य सँ संबंध विच्छेद क लैत छथि। माय बेटीक हृदय केँ जनितो पतिक भय सँ मौन भ जायइत छैक। नारीक सामाजिक स्थितिक आकलने एहि कथा मे भेल अछि। लेखिका अपन नायिकाक पक्ष लैत कहैत छथि माय-बाप एक दिस तँ बेटी केँ संपूर्ण पति भक्तिक उपदेश दैत छथि आ दोसर दिस बेटीक प्रदर्शनी लगाए ओकर बर स्वयं तकैत छथि। फँसरीक दूनू छोर माय बापाक हाथ मे अछि आ गरदनि पँफसल अछि कुमारि कन्याक। आ फँसरीक वैह दूनू छोर पतिक हाथि आबि जाइछ। एकान्त सेवा संपूर्ण समर्पणाक बादो पतिक घर मे ओ अन्नक बोर सन राखल रहैछ आ पति आन जान घर मे मुँह दैत अछि। श्रीमती वर्माक अन्य कथा अर्थयुग मे एकटा जूनियर इंजीनियर द्वारा अनैतिक ढंगे द्रव्योपार्जन कय सुख शांति केँ तिलांजलि देबाक कथा अछि। आलोक बाबूक पत्नी साड़ी गहना आ सुख सुविधाक सभ वस्तुक उभोग करैत छथि मुदा पति सुख सँ वंचित होइत छथि। मानवमूल्यक
उपहास करैत आलोक बाबू कहैत छथि- मानव मूल्य हा-हा-हा। हे उदय मानव मूल्य मात्रा टाका रहि गेल अछि। टाका मे किछु शक्ति छैक तखन ने दोस्त टाकाहि धर्मः टाकाहि धर्मः टाकाहि स्वर्ग क युग सरिपहु आबि गेल अछि।
उषा किरण खाँ
पटना
शेफालिका जी
निष्ठा को जीवन का धर्म रखें। सफल एवं सुखी जीवन की कामना के साथ।
शीला झुनझुनवाला 01 06 83
समालोचनात्मक खुंडी
शेफालिका जी !
अहाँक “उपेक्षित” कविता हमरा पर टोना कय देलक अछि। हम ौत बिसरिये गेल रही जे हमरो बेडिंग अछि। ई कविता पढ़ि काल्हिये सँ हम बेडिंग ताकि रहत छी आ भेटि नहि रहल अछि। भेटिते सूचना देब। अहींक शब्द-एहि समालोचनाक फ्खुंडीय् आदरणीय वकील साहबे कें देखेबन्हि जे कोना अपनेक निश्छल साहित्यिक हृदय-स्नेह स्निग्ध्-वेदना विह्नल-असीम सँ संबंध् जोड़ने कोमलतम भावना हमरा ऊपर निखिलेशो सँ बेशी हावी भै गेल - ईं बात अहाँ सँ बेसी वकील साहेब बुझथिन्ह कियेक त बार आ बेन्च भेने हमरा लोकनि समानर्ध्मी छी - दियाद-गोतिया छी। अनंत वर्ष धरि अपनेक लेखनी साहित्य-ध्रा पर शेफालिकाक वृष्टि करय एतबेक मात्रा हमर शुभकामना।
अस्तु
मर्यादा पुरुषोत्तम कें नाक मे बड़दवला
स्व रामनाथ झा
डी सी एल आर सहरसा
शेफालिका वर्मा के काव्य का मूल स्वर यही वेदना है जो काव्य का मूल उत्स होता है।
वेदना कुंठा नहीं दृष्टि है। वेदना जब दृष्टि बन जाती है तभी ससीम से असीम की ओर
महाभिनिष्कमण होता और साहित्य मे शाश्वत सत्य उद्घाटित होता है। प्रेम की वेदना जब कृष्ण की बाँसुरी की रागिनी बन जाती है तभी राधा की मूर्च्छना मीरा का भजन बन पाती है और इस मूर्च्छना और रागिनी का संबंध सूत्रा है अटूट विश्वास। महादेवी जी अपने परिचय मे कहती हैं- मैं नीर भी दुख की बदली और शेफालिका जी अपना परिचय देती हैं- सांध्य गगन की मैं अकेली तारिका।कवि भी सामाजिक प्राणी होता है-युग की चेतना के शीर्ष बिन्दु पर का जीव। अतः देश काल परिवेश और परिस्थति से आँखें मून्द लेना उन्हें झुठला देना सदा सम्भव नहीं होता। यदा-कदा ही सही सामाजिक विसंगतियों कुरूपताओं और बदलते जीवन-मूल्यों के प्रति दृष्टिक्षेप कवयित्राी की सामाजिक चेतना के प्रति जागरूकता का प्रमणा है। इस युग की सबसे बड़ी विडंबना है- विचारों की संकीर्णता और आचरण और अनैतिकता। कभी कवि बच्चन ने गाया था-
युग बदलेगा किन्तु न जीवन
किन्तु आज- आदमी।
अब आदमी नहीं रहा/उसमे सोचने-समझने की सारी शक्तियाँ/अन्तर्मुखी
हो गई हैं/उसकी सारी संवेदनाएँ/सिर्पफ अपने लिए रह गई हैं/ वह एक सुसंधहीन फूल की तरह है/जो
अपने ही खिलने मे मस्त है।
शेफालिका जी की उपर्युक्त पंक्तियाँ सोसलिज़्ाम और कॉमनिज़्ाम पर सेल्पिफज़्ाम की
करारी चोट है।
कवयित्राी डॉ शेफालिका वर्मा की काव्यानुभूति का पफलक बड़ा ही विस्तृत है। वैयक्तिक
पीड़ा और सामाजिक उत्पीड़न के प्रति उनकी सजगता को देखते हुए हिन्दी-जगत उनसे बहुत-कुछ
अधिक की आशा करता है।
रामेन्द्र कुमार यादव रवि
सांसद कुलपति
बी एन मंडल वि वि मधेपुरा।
शेफालिका
तू न अपनी छाँह को अपने लिए कारा बनाना जाग तुझको दूर जाना
महादेवी वर्मा 78
Presented with greatest of love to my dearest damsel darling photogenic wife
in the last days of 1983 this book Rajyog is addition to Raj
-Lalan Verma, 24 12 83
16
शेफालिका हमर दृष्टि मे
नारीक रूप मे शेफालिका शक्ति स्वरूपा सेहो छथि जे महिषासुर रूपी दहेज
दानव नारी शोषनक प्रतीक शुम्भ निशुम्भ आ स्त्राी समाज के गर्त मे राखवाक प्रयास करै वाला रक्तबीज के बध करवाक संकल्प नेने छथि आ निर्भीक भ एही लेल सतत प्रयन्तशील रहैत छथि। हुनक क्रांतिकारी हृदय स्यात हुनक जन्म दिन 9aug (quit india movement)भारत छोड़ो आंदोलन से प्रेरित छैक।
एक दिसि प्रेम करुणा आ दया से सहजे पसिजय वाली शेफालिका आ दोसर दिसि क्रांतिकारी शेफालिकादुनू व्यक्तित्व क रस्साकसी मे बढ़ैत साहित्यधर्मी शेफालिका स्वतः एक अद्भुद व्यक्तित्व स्वामिनी बनि गेल छथि जे बुझवा मे कखनहु काल हम सेहो अपना के अक्षम पबैत छी ललन ठीके छैक हिनकर कहबहमरा एकदम कर्मकांड मे विश्वास नै अछि। मृत्यु उपरांत जखन हम बाबूजी बड़का बाबूजी काकाजी सबहक श्रा( कर्म देखलौं पंडित सबहकहाहारोह हुनका छाता देवैक तखन ने वर्षा जेता कतेक तरहक पलंग सेज मच्छरदानी आदि आदि जे देवैक से हुनका स्वर्ग मे भेटतैक! परुहार मे डोमि छल पाइक अभाव मे इलाज माय के नहि करा सकल मुदा जमीन बेचि हुनक श्रा( कइ भोज भात केलकएहि सब से हमरा मोने बड वितृष्णा भ गेल हम हिनका कहियेंक हमरा मरैक बाद अहाँ किछ नै करब बस भिखमंगा सब के खुआ देवैक
ई हँसैत बजैत छलाहबाप रे भिखमंगा हम ते बिकैये जायबहमरा तखन तामस उठे बाद मे बहुत सोची विचैर हिनका से सत लेलोंएक सत दुई सत तीन सत 1 आर्य समाज रीति से हमर संस्कार करब-तीन दिन मे खतम 2 केओ केश नहि कटाबे 3 बरखी नै होई सब काज 3 दिन मे पूरा भ जायतखन ओ जाहि दृष्टि से हमरा तकलैथजेना हमरा चीन्हि रहल होइथ जेना अपना दे सोचैत हम रहब की नहि रहबकिन्तु हम आय धरि हुनक ओ दृष्टि आ तकर बाद मौन मूक हमरा चुपचाप अपन करेजा से सटौने रहलैथ कतेक काल धरिआय जखन हम अगसर छी ते जेना ओ मौन मुखर भ सब किछ बाजि रहल अछि 26 मई 2008 कें हमर आत्मकथा किस्त किस्त जीवनक विमोचन-पटनाक विद्यापति भवन मे मुख्य अतिथि जस्टिस मृदुला मिश्रा द्वारा भेल छल! अध्यक्षता जीवकान्त केने छलाह। विमोचन समारोह क समस्त आयोजन शरदिन्दु चौधरी मध्ुकांत झा एवं पंचानन मिश्रक सहयोग सं केने छलैथ। सोचैत नहि छलौं जे ई समारोह एतेक भव्य होयत। हाल मे लोग खचाखच भरल छल। मंच पर मृदुला जी जीवकांत जीक संगे विजय नारायण मिश्रा राजमोहन झा मधुकान्त जी शरदिन्दु आदि सभ उपस्थित रहैथ। जस्टिस मृदुला मिश्रा जखन बजलीह-ई पुस्तक हम पढ़ लागलौं तँ हमरा लागल हम अपने जीवन पढ़ि रहल छी- सहरसा मे हमर स्कूली जीवन बीतल अछि- हम घरक सभ काज हाथ मे पोथी नेने करैत रहलौं- हमर अंगुर बुक मार्क बनि गेल- आँखि नहि हटैत छल पोथी पर सँ।
शेफालिका जी कें हम पहिने सँ जनैत छलहुँ किन्तु ई नहि जनैत छलौं जे ओ हमर श्वसुर स्व सतीश चन्द्र झा चीफ जस्टिसक संगी ब्रजेश्वर मल्लिकक बेटी छथि। एतेक नीक आ माखमक ई पोथी छैक जकर बड़ाई लेल हमरा शब्द नहि भेटैत अछि- आ हुनक वक्तव्य क एक एक पाती आ हमरा स्नेह-स्नात करैत गेल हमर पुस्तके नहि जेना हम स्वयं सार्थक भ गेलहुँ- मुदा हमर एहि सार्थकताक सुख भोग लेल नहि तँ पापा छलाह नहिते वर्मा जी अपने-रामानंद रमण बासुकी नाथ झा सभ एहि कृतित्वक परिचय देलनि किन्तु पंचानन मिश्र जखन व्यक्तित्व आ कृतित्व पर बाज लगलाह तँ सहरसा मे जखन हम नगर आयुक्त छलौं ओहि प्रसंगक किछ गप सुनाय हमरा चमत्कृत क गेलाह। मोहन भारद्वाज कहलनि- आत्मकथाक अंत नहि- सरिपों हुनक एहि बात पर आत्मकथा किस्त-किस्तक दोसर खंड पत्र मे छिरिया रहल छी।
उषा किरण खाँ शीला चौधरी प्रेमलता प्रेम सरिता झा आदि महिला सशक्तिकरणक बसात सेहो संगे छल- वास्तव मे आत्मकथा किस्त किस्त मात्रा आप बीती नहि जीवनक महत्व पूर्ण घटना सभक उल्लेखे नहि अछि मुदा कोनो घटना कें जीवन-क्रम मे कोन उन्माद मे कोन आवेग मे जीवलहुँ एकर लेखा जोखा सेहो अछि। किस्त किस्त मे हम अपन मानस दृष्टि अपन भाव बोध कें व्यक्त केने छी- लकीरक पफकीर जकाँ आत्मकथा कें रूप नहि देलौं नहि तँ आत्मकथा कें पारम्परिक तटबंध मे बान्हने छी। भ सकैत छैक केओ एकरा उपन्यास बुझैथ केओ एकटा भावुक नारीक संवेदनशील हृदय नगरीक दर्शन ई तँ पाठक जनैथ आय काल्हि जमाना एतेक तीव्र गति सँ भागि रहल छैक जे ककरो लेल ककरो पुफरसत नहि छैक। रिस्ता नाताक संबंध टूटनाय-न्यूक्लियर परिवारक सर्जन-ताहु मे पटान नहि-हम देखलौं एकर एकटा बड़ पैघ कारण अछि सहिष्णुताक
अभाव। खास कय आजुक लड़की मे स्त्राी मे सहवाक शक्ति नहि छैक। नीक बेजा किछ कहु तुरत जबाब द देत। तखन हम चाहलौं अपन जीवन लिखवा लेल-यदि ओ पढ़ि सकैथ- बुझि सकैथ आत्मकथाक पांडुलिपि तैयार करैत काल कतेक तरहक मानसिक व्यवधान आयल आ तखन हम पंचानन जी कें मोन पाड़लौं। ओ सदिखन हमरा प्रेरित करैत रहलाह-इजोत बाँटैत रहलाह-
आदरणीया
अहाँ स्वस्थ-प्रसन्न होएब करब ई अटूट विश्वास एहि ओजह सँ अछि जे मैथिली एखन
अपना आकांक्षा अहाँ लग अवशेष रखनहि अछि मैथिली केँ कोनहुँ लेखिकाक आत्मकथा सँ श्रीसम्पन्न होएवाक पहिल अनुभूतिक प्रतीक्षा थिकैक आ मैथिल समाज केँ एहन नारी रत्नक मूल्यांकन करब बाँकी अछि जकर योगदान परिवार समाज आ राष्ट्र लेल एकहि काल-खण्ड मे पारस्परिक महत्ता रखैत अछि। पछिला मास जमशेदपुरक सेमिनार मे बमुश्किल दस मिनटक गप भेल आ ताहिसँ पहिने 1993 मे राँचीक मैथिली सम्मेलन मे भेंट भेल छल आ एकबेर पटनाक मिथिला मिहिर कार्यालय मे कुशलक्षेम धरि। मुदा बौद्धिक स्तर पर अहाँक कथा-कविताक पाठकीय स्तर पर अहाँक समाज सेवाक प्रत्यक्षदर्शीक स्तर पर हम कम सँ कम साढ़े तीन दशक सँ अधिके अवधि जुड़ल रहलहुँ अछि आगहुँ जुड़ल रही से इच्छा ते अछिये। मिहिर अहाँकेँ कथा संसार मे प्रवेश करबाक
अवसर देने छल। पछाति एकटा आकास हमर पाठकीयता केँ संपुष्ट कयने रहय। ओना मिहिरक पाठीकीय मंच मे कैक हमर अभिमत अहाँक कथा प्रसंग छपल अछि से ने तँ क¯टग अछि आ ने स्मरण। मुदा मोन अछि अगवे कथाक पात्राक संवेदनाक देखार होइत स्पर्श अपन संस्कृति-परिवेशक सम्मानित करैत कथाकारक दृष्टि आ पछिला शताब्दीक सातम दशक धरि अपन कुंठा वेदना आ शोषण केँ खूँट मे बन्हैत मानसिकता।
मोन पड़ैत अछि 1976 । कथा लेखिका गौरी मिश्रक सम्पादकत्व मे साहित्य अकादेमी सँ
प्रकाशित कथा संग्रह पर उठल बबंडर आ मिहिरक विचार मंच छल अखाड़ा। अहाँक कथा चयन केँ हमहूँ ताखकक निर्णय मानने रही। हमरा 1965-70 ई क सहरसा मोन पड़ैत अछि। जिला मुख्यालय रहितो एकदम गमैया वातावरण आ ताहि झांपल परिवेशक बीच सहरसा नगरपालिका आयुक्तक अहाँक दस वर्षीय समाज सेवा। आ समाजक प्रति दायित्व पालनक व्यस्तमतम अवधिमे तँ अहाँ मैथिलीक कथा ओ कविताक मूलाधार केँ लेखिकाक स्तर पर बलिष्ठ बनौलहुँ। स्वराज्यक दू अढ़ाय दशकक उपरान्त जँ निष्पक्ष अनुशीलन होअय तँ कथा ओ काव्य दुनू विधा मे अहाँ छोड़ि क्यो नजरि नहि अवैत अछि। गौरी मिश्र चित्रालेखा देवी लीली रे आदि अगवे कथा लिखैत रहथि। जाहि नीरूजा रेणु केँ साहित्य अकादेमी पछाति पुरस्कृत कयलकन्हि तनिक तँ जन्मो नहि भेल छल। कखनहुँ शरदिन्दु चौधरी सम्पादक समय-सालक कहब 26 03 07/दूरभाष सटीक लगैछ जे अहाँक योगदानक तटस्थ मूल्यांकन लेल काव्य कृति विप्रलब्धा भावांजलि एकटा आकास कथा संग्रह नागफाँस उपन्यास यायावरी यात्रा वृतांत स्मृति रेखा संस्मरण क अतिरिक्त शीघ्र प्रकाश्य अर्थयुग अनाम अनुभूति रजनीगंधा आ बान्ह टुटि गेलैक अतिरिक्त कैक संग्रह मे स्थान पओने रचना पत्रिका मे छिड़िआइल कथा कविता केँ सेहो सोझा पथार लगबय पड़तैक। 1974 मे अहाँक स्मृति-रेखा संस्मरण पोथी बहराएल। हम मैथिलीक संस्मरण विधा मे ओहि काल खण्ड मे लेखिका लोकनिक पोथी तकैत छियन्हि आर कोन-कोन कृति अछि जेना कि पछिला खेप अहाँ कहलहुँ किस्त-किस्त मे शीघ्र अहाँक आत्मकथा प्रकाशित होमय जा रहल अछि। एकर प्रकाशन मैथिली केँ नवीनतम उपलब्धि हैत। कोनहुँ लेखिकाक आत्मकथा पहिले-पहिले मैथिली देखि पाओत। अगिला खाढ़ी अहाँक संघर्ष समर्पण आ दृष्टि सँ नव भूमिका स्थिर क सकत। 1993 मे हमर प्रधान सम्पादकत्व मे हजारीबाग सँ पहिल टेवलायड मैथिली मासिक बागमती दोमोदर टाइम्स प्रकाशित होमय लगल। दोसरहि अंक मे मैथिलीक महदेवी: शेफालिका वर्मा अग्रलेख छपल। मौखिक आ लिखित विरोध भेल की गलत छपल छल हम मानैत छी महादेवी
कोटिक गीतमयता अहाँक काव्य मे नहि अछि बिम्ब आ प्रतीकक विशाल परिधि अहाँ नहि अखजत क सकलहुँ मुदा महादेवी तँ संवेदनात्मकता हृद्यविह्वलता आ स्पर्शजन्यता लेल प्रसिद्धि पओलनि। अहाँक काव्य संसार तँ इएह अनुभूतिजन्यता केँ प्लावित कयने अछि।मैथिली काव्य मंचक कवयित्राीक रूप मे अहाँ छोड़ि पर्याय के बनल अपन प्रान्ते नहि अन्यत्राहुँ अहींने मैथिलीक प्रति आकर्षण जगौलहुँ जतय धरि हमरा बूझल अछि काउबेल्ट क एहि पूर्वी भाग मे स्त्रिागणक सामान्य आयु 69
सँ 73 मानल गेल अछि। अपन जीवनक साढ़े छः दशक बीतैबतो मैथिली लेल अहाँक ऊर्जा उत्साह आ निष्ठा देखि हमरा झुम्पा लाहिरी नेमसेकक - लेखिका मोन पड़ैत छथि।
बंगला लेखिका तसलीमा नसरीनक हेवनि मे एक साक्षात्कार पढ़लहुँ यूरोपीयन देशक
नागरिकता एही कारणे नहि लेलीह जे अपन भाषा बजनिहार क्यों नहि भेटैत छलन्हि आन भाषा मे लिखवाक अन्तरात्मा अनुमति नहि दैत छन्हि। अहूँ आइ सहरसा छोड़ि पटना-दिल्ली रहय लागल हुँ। भगवती अहाँ केँ हिन्दीयो मे यशस्वी बनवाक अर्हता प्रदान कयने थिकीक मुदा अहाँ आइयो तसलीमा बनल छी जकर प्रमाण अछि शीघ्र प्रकाश्य किस्त-किस्त मे। मिथिला सभ दिन मीमांसक भूमि रहल अछि। एतुका साहित्येत्ता बुद्धिजीवी आ पाठकक मनन-चिन्तन मध्य अहाँक चारि दशकक मैथिली सेवा स्थायी परिचित देतनि साहित्यानुभूतिक नवीनता।


text:
एक्स किरण
एक्स-किरण या एक्स रे (X-Ray) एक प्रकार क विद्युत चुम्बकीय विकिरण छी जेकर तरंगदैर्घ्य १० से ०.०१ नैनोमीटर होएत अछी। इ चिकित्सा मे निदान (diagnostics) क लेल सर्वाधिक प्रयोग कएल जाएत अछी। इ एक प्रकार क आयनकारी विकिरण छी, जे खतरनाक सेहो छी। कतेक भाषासभ मे एकरा रॉण्टजन विकिरण सेहो कहल जाएत अछी , जे कि एकर अन्वेषक विल्हेल्म कॉनरॅड रॉण्टजन के नाम पर आधारित अछी। रॉण्टजन ईक्वेलेंट मानव (Röntgen equivalent man / REM) एकर शास्त्रीय मापक इकाई छी।
खोज[सम्पादन करी]
जर्मनी मे वुर्ट्सबर्ग विश्वविद्यालय के भौतिकी के प्राध्यापक विल्हेल्म कोनराड रंटजन १८९५ मे एक्सरे क आविष्कार केलक।
यदि कांच क नलिका मे से वायु क पंप से क्रमश: निकालल जाए आर ओहिमे उच्च विभव क विद्युद्विसर्जन कएल जाए, त दाब के पर्याप्त अल्प होएसे वायु स्वयं प्रकाशित होमए लागेत अछी। इ घटना क प्रायोगिक अध्ययन करैत समय रंटजन इ देखलक कि वायु क दाब अत्यंत अल्प होएसँ काँच क नलिका मे से जे किरणसभ आवैत अछी, ओई से बेरियम प्लैटिनोसाइनाइड के मणिभ प्रकाश दै लगैत अछी आर, नलिका क काला कागज से पूर्ण रूप से ढकै पर सेहो, पास मे रखल मणिभ द्युतिमान होएत रहैत अछी। अत: इ स्पष्ट छल कि विसर्जननलिका के बाहर जे किरणसभ आवैत अछी ओ काला कागज मे से सुगमता से पार भ सकैत अछी आर बेरियम प्लेटिनोसाइनाइड के परदा क द्युतिमान करि क विशेष गुण इ किरणसभ मे अछी


text:
Friday, October 18, 2013
(73) ओझरी
ओझरी
कान्हपर डेढ़हत्थी ठेंगामे कुशक चारिटा आँठी गौंछ कऽ टँगने सुकला काका दू बाँस फड़िक्के रहथि आकि नजरि पड़ल। ओना पाँच बजे भोरेसँ जेरक जेर लोक खुरपी-ठेंगा नेने कुश उखारए जाइतो छला आ उखाड़ि-उखाड़ि घुमितो छला। तैबीच सुकला काका सेहो रस्ते–रस्ते दछिनसँ उत्तर मुहेँ बाधसँ घर दिस अबै छला। कनी फड़िक्के देखि नजरि तँ हुनकेपर छल मुदा किछु बजलौं नै। ताबे सहटि कऽ एक बाँस आगू ओहो बढ़ला। कान्हपर कुशक भार रहनि मुदा मन तीन मासक ओझराएल काजपर छेलनि तँए मनो खुशी छलनि आ मुस्की सेहो ठोरपर छेलनि। खनहन मन, खरहड़ डेगक संग हरिअर मुँह देखि भेल जे भरिसक सिरगर कुश असानीसँ उखड़लनि तँए मन हरिआएल छन्हि। फेर भेल जे भरिसक धड़गर खुरपी हेतनि तँए असानीसँ कुश उखड़ल हेतनि, तेकर खुशी हेतनि। गुन-धुन मन करिते छल ताबे एक लग्गी लग चलि एला। ओना कुश तँ कुशे छी कियो जड़ि भिरा सिर-तिर नेने उखाड़ै छथि तँ कियो ऊपरेसँ काटि चटाइ बनबै छथि। उसरक उपजा तँ छीहे। जे जमीनमे आन किछु ने उमझैत ओइमे कुशे उमझैए। लग अबिते पुछलियनि-
“कक्काक, मन बड़ हरिअर देखै छी केतो किछु पेलौं हेन?”
कक्काक कान्हपर कुशक भार मुदा अपन तीन मासक ओझराएल काजकेँ आरो ओझराएबपर छेलनि। पबैक नाओं सुनि जेना ठोरेपर रहनि तहिना बजला-
“पएब की, ने पेलौं आ ने पाबए देलिऐ।”
काका गपक कोनो अर्थे ने लगल, किछु बुझलो रहैत तखनि ने। मनमे भेल जे रस्ते-रस्ते अखनि लोक चलैक ढबाहि लगल अछि, नीक हएत जे दरबज्जेपर बैसि नीक जकाँ पुछि लियनि। कहलियनि-
“काका, अहाँ तँ टहलो-बुलब छोड़ि देलिऐ। दरबज्जेपर चलू, चाहो पीब लेब आ गाम-घरक किछु गप्पो कऽ लेब।”
चाहक नाओं सुनि मन चपचपेलनि। किएक तँ डेढ़-दू घंटा बिलम भऽ गेल छेलनि। बजला-
“चाहे नै पानिओ पीबह।”
जहिना आग्रह केलियनि तहिना एक चेकी चढ़ा ऊहो मानि गेला मुदा बीचमे एकटा उकड़ू काज तँ आबिये गेल। ओ ई जे पानि पीबैक की माने। खेनाइसँ लऽ कऽ छुच्छे पानि धरिक नमगर प्रश्न आबि गेल। तत्-मत् करिते रही आकि धाँइ दऽ सुकला काका बजला-
“आँगनमे चाह बनबए कहि दहुन आ कलपर सँ एक लोटा पानि नेने आबह।”
सुनि मन हल्लुक भेल। अपने आँगन दिस बढ़लौं आ ओ दरबज्जा परहक ओसारपर कुशक भारो आ खुरपीओ रखि चौकीपर बैसला। कलपर सँ लोटा नेने आबि आगूमे देलियनि। देखिते बजला-
“आब की पानि पीबैक लोटो रहल, पहिने जे धिया-पुताक लोटकी छल से भऽ गेल लोटा।” कहि उठा कऽ एक्के छाँकमे गट दऽ पीब गेला। भेल जे भरिसक छाँक नै पुरलनि। पुछलियनि-
“एक लोटा आरो आनि दी?”
मनाही करैत कहला-
“आब किए अनबऽ। जेतबे अनलह ओतबे पियासो छेलए। बैसह। की पुछए लगल छेलह?”
कक्काक हल्लुक मन देखि भेल जे गप करैक मूडमे आबि गेला, जँ पहिने चाहो पीआ देबनि तँ बिना कौमे-फुलस्टौपक व्याख्यान दऽ देता। कहलियनि-
“पहिने चाह पीब लिअ। गप-सप्प केतौ पड़ाएल जाइ छै।”
तैबीच आँगनसँ चाह आएल। गिलास पकड़ैत बजला-
“आइ कुशी अमावस्या छी, अदहा भादो बीति गेल।”
कनी गुम होइत पुन: बजला-
“केतेक धूअल-पखाड़ल पहिलुका लोक सभ छला जे एक दिन माघ बितने नाचि बजै छला जे गेल माघ उनतीस दिन बाँकी। कहू जे ई कोन हिसाब भेल। तीनिओ-चौथाइसँ कम भेल। मुदा से नै, केते हुनका सभमे अडिग बिसवास छेलनि जे जखनि एक दिन माघ सन जाड़ काटि सकै छी तखनि उनतीस दिन किए ने कटत।”
कक्काक बात सुनि भेल जे चाहेक ताउमे काका बहकि गेला। मनमे कोनो प्रश्न अछि आ ओ किम्हरो बहकि गेला मुदा बीचमे टोकबो नीक नै। जखने रूकता तखने पुछबनि। गर अँटिते पुछलियनि-
“काका, ओ जे कहलिऐ?”
जेना कक्काक नजरिसँ उतरि गेल छेलनि। बजला-
“की?”
“ने अपने पेलौं आ ने पाबए देलिऐ?”
सुनिते जेना धक दनि मन पड़लनि। बजला-
“तीन मासक काज तेना ओझरा गेल जे ने अपने किछु पेलौं आ ने आने कियो पौलक।”
“से की?”
से की सुनिते जेना सुकला काका पसीज गेला। जहिना कोनो बच्चा वा सियानकेँ बेथित मनक बेथा कियो सुनए चाहलापर पसीज जाइत तहिना कको पसीज गेला। बजला-
“तीन मासक जे ओझराएल काज छल ओकरा छोड़ि देलिऐ। जइसँ मनो हल्लूक भऽ गेल।”
कक्काक झँपाएल-तोपाएल बातक किछु अरथे ने लगल। मुदा जखनि सोझहामे बैसिले छथि तखनि पुछैओक तँ अधिकार अछिए। ई नै ने जे जे बजलौं से सुनि लिअ। दोहरा कऽ किछु ने बाजब। जँ कोनो प्रश्न उठैत आ ओकर खण्डन-मण्डन नै होइत ता ओकर रस केना निकलत। जाबे रस नै निकलत ताबे कथी पीब रसिया बनि रसाएब। पुछलियनि-
“काका, कनी फड़िछा कऽ कहियौ। नीक जकाँ नै बूझि पेलौं?”
नम्हर साँस छोड़ैत काका बाजए लगला-
“तीन मास पहिने रेडियो स्टेशनक एकटा अपेक्षित फोन केलनि जे काल्हि कथा पाठक समए भेटल, से जरूर अबिऐ। अखनि अगुताएल छी। काल्हि बारह बजे जखनि पहुँचब तखनि आरो गप हेतै।”
कहि फोन काटि देलनि। कथा लिखिते छी, बचिते छी, ओतौ जा कऽ बाचि देबै। मनमे कोनो बेसी लहरि नै उठल। घरमे केतेको कथा अछिए, अपना दहीकेँ के खट्टा कहलक जे कहबै। जे मन फुड़त से कथा लऽ लेब जा कऽ पढ़ि देबै। आरो की?
रेडियो स्टेशनक नाओं सुनि पुछलियनि-
“पहिनो कहियो कथा-पाठ केने छेलिऐ, आकि पहिल बेर छल?”
प्रश्न सुनि काका ठमकि गेला। जेना किछु पेटक बात मने ने पड़नि तहिना किछु समए घुरियाइत बजला-
“पहिल बेर छल। ओहो तँ भऽ गेल। नै तँ देखै नै छहक जे युनिवर्सिटी होइ आकि कौलेज, सरकारी आॅफिस होइ आकि कोनो संस्था, किछु गाेटेक हाथक खेलौना बनि गेल अछि। जहिना सराधक भोज बुझै छै तहिना मूड़न, उपनैन बिआहक भोज बुझै छै।”
काकाकेँ बहकैत देखि छोड़ तानि पुछलियनि-
“काका, रेडियो स्टेशन गेलिऐ?”
जेना एकाएक काकाक नजरि अपनापर पड़लनि। बजला-
“किए ने जइतौं। जुआ पाशापर जाइकाल जहिना युधिष्ठिर कहने छला जे बजौलापर बीखो पीआ देत सेहो स्वीकार अछि। दोसर दिन सबेरे दस बजे खा-पी कऽ विदा भेलौं। दस-पनरह मिनट बारह बजेमे बाँकीए रहए, तखने पहुँच गेलौं। चिन्हा-परिचएक अपेछित छोड़ि दोसर नै। मुदा ओहो बाटे तकैत रहथि। पहुँचिते अपना आॅफिसमे लऽ गेला। कुशल-समाचारक पछाति कहलनि जे कथा देखए दिअ। नम्हर कथा दसे मिनटमे केना पढ़ल जाएत। कम-सँ-कम अदहा घंटा समए चाही। गुन-धुन करैत कहला जे किछु पाँतिकेँ निकालि दियौ। कथा नम्हर अछि, समए कम। मनमे भेल जे पुछियनि, एकटा कथा लिखैमे जेते समए लगै छै तेते दिन पहिने ने जानकारी हेबाक चाही, हड़बड़ी बिआहमे तँ कनपटी सिनूर होइते छै। मुदा मनमे तेते खुशी रहए जे सभ बात तर पड़ि गेल। कथामे सँ टोबि-टोबि किछु पाँति निकाललौं। निकालि पुन: देलियनि। मुदा नम्हर देखि ओ अपनो निकाललनि। ताधरि कथाक रूप कुरतासँ अधकुरता आ साँचीसँ फाँड़ धरि पहुँच गेल।”
पुछलियनि-
“तेकर पछाति की भेल?”
बजला-
“समए भेटल। कम्प्यूटरक आगूमे बैसलौं।”
“असगरे आकि आरो कियो?”
“एके घरमे दू हन्ना अछि। बीचमे शीशाक देबाल लगल छै। देखि तँ सभ सकै छी मुदा अवाज रूकि जाइ छै। जखनि बैसलौं तखनि दोसर हन्नामे जे बैसल रहथि ओ हाथक इशारासँ कहबोले करथि आ चुपो होइले कहथि। होइत-होइत बीस मिनटमे कथा बिसरजन भेल। फेर कम्प्यूटरमे काट-छाँट भेल। बीस मिनट उतरि कऽतेरह मिनटपर अँटकल। ताधरि कथाक रूपे बदलि गेल। जहिना सजल-धजल देह अन्डर बीअरमे बदललासँ होइत तहिना भऽ गेल। खैर जे होउ, नै मामासँ कनहो मामा तँ भेल।”
पुछलियनि-
“पाइओ देलक?”
जेना केते भारी अधिकार भेट गेल होन्हि तहिना गुम्हरैत बजला-
“पाइ किए ने दइत। मुदा तइमे कि भेल से सुनह। जहिना सभ दूटा तीनटा, चारिटा अपन नाओं रखैए तहिना दूटा नाओं अछि। दूटा कागतपर दू बेर हस्ताक्षर करौलक दुनूपर दुनू नाओं लिखि देलिऐ। दू घंटा पछाति जखनि विदा होइपर भेलौं आकि चेक बनौनिहार कहलनि जे अहाँक दुनू हस्ताक्षर नै मिलैए, तँए चेक नै बनल। कहि दोसर कागत फेर देलनि। हस्ताक्षर कऽ देलिऐ। चारि बजि गेल। समए ओठर भऽ गेल। कहलनि, आइ चेक नै बनि सकल। अहाँ जाउ, पठा देब। कहलियनि, बड़बढ़ियाँ। विदा भेलौं। विदा भऽ गेलौं, मुदा ओझरीकेँ जनमौने एलौं।”
एक ओझरी मेटाइत दोसर ओझरीक जनम सुनि जिज्ञासा भेल पुछलियनि-
“से की?”
मुदा कक्को सतर्क छला। बजला-
“पहिने जे कहै छिअ से सुनि लैह नै तँ फेर बौआ जाएब। जखने कथ्थकर बौआइत तखने सुनक्कर वा पढ़क्कर तँ बौएबे करत किने?”
कहलियनि-
“हँ से तँ बौएबे करत।”
बजला-
“मन तेते तमकि गेल जे हुअए अखनि जँ राजा रहितौं तँ राज-पाट लूटा दइतौं। मुदा गाड़ी दुआरे पाँचे सए टाका अछि। किए तँ दिल्लीमे बीसे रूपैआक जरूरति होइ छै, अपना ऐठाम तँ से नै छै। पान सए तकक कारोबार छै। मुदा सेहो बिसरि गेलौं। चारि सए टका भरि दिनमे गमा देलिऐ।”
“हँ, तँ चेक पठौलनि की नै?”
“आखिर किछु छिऐ तँ सार्वजनिक संस्था ने छिऐ। पोस्ट आॅफिसक माध्यमसँ बीस दिनक पछाति पठौलनि। संस्थो तँ सार्वजनिके छी किने, सभकेँ अपन-अपन दायरा छै, अधिकार छै। बीस दिन पछाति एकठामसँ चेक चलल दोसर ठाम बीस दिन फेर अँटकि, बेरहटिया करए लगल। खैर जे होउ मुदा हाथमे तँ एबे कएल।”
बिच्चेमे काकाकेँ पुछलियनि-
“काका, तब तँ जीतलियनि?”
जीतब सुनि मीरा-राधा मन पड़लनि, एक जीतबे ने कएल दोसर हारबे ने कएल। मुस्की दैत बजला-
“कागतोक रूपैआ बनै छै आ रूपैओ कागत बनि जाइ छै।”
उड़नखटोला गप सुनि चकविदोर जकाँ हुअ लगल मुदा जखनि सोझहेमे छथि तखनि पुछिऐ लेब नीक हएत। पुछलियनि-
“एना केना भेल?”
मचकीक आस मारि बाजए लगला-
“चेक जखनि हाथ आएल तखनि भेल जे रूपैए आबि गेल। जँ दसटकही नोट दइत तँ एकथाक होइत तइसँ नीक जे बक्सामे जगहो ने छेकत। कोनो किताबमे घोंसिया देबै।”
कक्काक बात सुनि कहलियनि-
“बैंकमे नै जमा केलिऐ?”
जेना केतौ काका हारि चुकल छला तही क्रममे बजला-
“बौआ, की कहबह? भेल जे पराते भने जँ बैंकमे जाएब तँ सभ कहत जे देखियौ खापड़ि केते तबधल छै तँए सात दिनक पछाति बैंक गेलौं।”
बजलौं-
“खैर, बैंक तँ पहुँचलौं ने।”
पहुँचब सुनि बजला-
“की पहुँचब दैवक कपार। भाँज लगेलौं तँ पता लागल जे पहिल पालीमे लेन-देन चलै छै दोसरमे आन काज। एक बजे बड़का रौदामे गेलौं। आठ-दस गोटेक बीच मैनेजर साहैब बैसल रहथि। भीड़ देखि मनमे भेल जे पहिने जे एला हुनकर काज ने पहिने हेतनि। ब्रिन्चपर चारि-पाँच गोटेक बीच बैसलौं। बैसल-बैसल समए ओठर भऽ गेल, उनहि गेल मुदा दरबारक भीड़ नै कमल। ठहाकापर ठाहाका चलैत रहए। साढ़े चारि बजे जा कऽ मैनेजर साहैबक आगूमे चेक देलियनि। चेक देखिते बजला, ‘बैंकमे देखिते छिऐ जे सभ गाड़ी पकड़ए चलि गेला। असगरे छी, हमहूँ चलैएपर छी, कहि उठि गेला।”
पुछलियनि-
“तब तँ काज नै भेल हएत?”
बजला-
“काज केना होइत। समैए उनहि गेलै।”
“बैसिले-बैसल उनहि गेल?”
“कहलियऽ से नै बुझलहक। दरबारे ने टुटल, मुँह तकिते रहि गेलौं। दोसर दिन फेर गेलौं। समैपर चेक देलियनि। रजिष्टर उनटा मिलौलनि तँ कहला चेके गलती भऽ गेल। खातामे किछु नाओं अछि चेक किछु नाओंसँ अछि। कहि चेक घुमा देलनि।”
“एना किए भेल?”
“ओहुना देखिते छहक जे दूटा-तीनटा चारिटा नाओं लोक रखिते अछि, कियो अधकट्टी तँ कियो गोल गोला मुदा हमरा से नै भेल। गमैया नामक आधारपर वोटर लिस्ट बनल, वोटर लिस्टक आधारपर परिचय पत्र आ राशनकार्ड बनल। ओही आधारपर बैंकमे खाता खुजल। मुदा स्कूलक नाओं कागजे-कागजे बौआइत रहल। ओही आधारपर चेक बनल। मैनेजर साहैबसँ पुछलियनि तँ कहलनि जे एफीडेफिट लगा कऽ नाओं चढ़ि जाएत। संतोष भेल। चलि एलौं। दोसर दिन बैंकक काज छोड़ि कऽ कोर्टक काज दिस बढ़लौं। रबि रहने एक दिन ओहिना चलि गेल। दोसर दिन एफीडेफिट बनेलौं। तेसर दिन बैंकपर गेलौं तँ पता लागल जे मैनेजर साहैब सस्पेंड भऽ गेला। साते दिन नोकरी शेष छेलनि तही बीच सस्पेंड भऽ गेला। आश्चर्य भेल जे सेवा निवृत्ति होइसँ एक पनरहिया अपने कागत-पत्तर सरियबैमे लगि जाइ छै। तखनि घरमुहाँ-सँ-बहरमुहाँ केना भऽ गेला। कैसियरसँ पुछलापर पता लगल जे इन्दिरा आवासक कमीशनमे गोल-माल भेल तँए सस्पेंड भेला। अगिला सप्ताह धरि दोसर आबि जेता। ओ तँ पुन: घूमि कऽ नहियेँ औता किएक तँ केतबो जल्दी फड़िछाएत तँ नीचा-ऊपर करैत सप्ताह बीतिए जेतनि। सुनि चलि एलौं।”
पुछलियनि-
“फेर की केलिऐ?”
बाजए लगला-
“दोसर सप्ताह गेलौं, तँ नवका मैनेजर आबि गेल रहथि। असगरे बैसल रहथि, जा कऽ सभ बात कहि कागत देलियनि। कागत देखि रखि लेलनि। परिचए-पातक गप-सप्प उठल। नीक संस्कारी परिवारक छथि। कहलनि, ई तँ मैनेजरक अधिकारक काज छी जे उर्फ करि कऽ नाओं चढ़ा लैतथि। अनेरे एते करैक कोन काज छेलए। चेक देखि कहलनि जे एकर समैए समाप्त भऽ गेल।”
सुनि चोटे घूमि कऽ आबि कागतक बीच रखि देलिऐ।
पुछलियनि-
“दोहरा कऽ किए ने फेर बनबा लेलौं?”
बजला-
“सौंसे रामायण पढ़ि गेलौं, सीताक पते नै। जेते आमद हएत तइसँ केते बेसी खर्चे भऽ गेल तखनि अनेरे कोन ओझरीमे फेर पड़ब। छोड़ि देलिऐ।”mmm
Subscribe to: Post Comments (Atom)


text:
नीतीश नहि लड़ताह चुनाव
मुख्यमंत्री नीतीश कुमार बिहार विधान सभा चुनाव नहि लड़ताह. बिहार मे विधान सभा चुनाव केर घोषणा भS गेल अछि. 243 विधानसभा सीट के लेल चुनाव 21 अक्तूबर सं शुरू होएत. छह चरण मे होए वाला ई चुनाव 20 नवंबर तक चलत. वोट के गिनती 24 नवंबर के होएत. चुनाव केर घोषणा के संगहि बिहार मे चुनाव आचार संहिता लागू भS गेल अछि.
नीतीश जी पिछला बेर चुनाव नहि लड़ल छलखिन्ह. मुख्यमंत्री अखन बिहार विधान परिषद के सदस्य यानी एमएलसी छथिन्ह. चुनाव नहि लड़ला के फायदा पार्टी के मिल सकैत अछि. नीतीशजी अपन बेसि टाइम पार्टी प्रत्याशी के प्रचार पर द सकय छथिन्ह. खुद ठाड़ भेलाह सं अपन चुनाव क्षेत्र मे सेहो ध्यान देबय के जरूरत पड़ैत अछि. एहि हिसाब सं देखल जाए तं मुख्यमंत्री जीक ई फैसला पार्टी के लेल नीक छनि.
पिछला विधानसभा चुनाव मे जेडीयू-बीजेपी के गठबंघन एनडीए के 142 सीट... आरजेडी के 54 आओर एलजेपी के 10 सीट मिलल छल. एहि बेर लालू प्रसाद जीक आरजेडी आओर रामविलास पासवान जीक एलजेपी मिल कs चुनाव लड़ि रहल अछि. आब देखबाक अछि कि दूनु गोटे नीतीश जी के कतेक झटका द पाबय छथिन्ह.
नीतीश जीके मुख्यमंत्री बनय सं पहिने बिहार मे अराजक स्थिति छल. सभ तरफ अव्यवस्थाक हालत छल. मुदा नीतीश जीके अएला के बाद हालात किछ सुधरल अछि. लोक मे मन मे सुरक्षा केर भाव आएल अछि. ऊपर सं लोक के विकास दिख रहल छनि. मुदा वोटर हुनकर विकास के मुद्दा के कतेक तरजीह दै छथिन्ह ई अखन किछ नहि कहल जा सकैत अछि. अहांके कि लगैत अछि?
हमर ईमेल:-hellomithilaa@gmail.com
Subscribe to: Post Comments (Atom)